Коррупцияга нисбатан муросасиз муносабатни шакллантириш йўлида\n“Ўзбеккўмир” АЖнинг коррупцияга қарши ички назорат комплаенс бўлими ҳисоботи\nЎзбекистон Республикаси Президентининг 2021 йил 6 илюдаги “Коррупцияга қарши кураш фаолиятини самарали ташкил этишга доир қўшимча чора-тадбирлар тўғрисида”ги ПҚ-5177-сонли қарори ҳамда «Коррупцияга қарши муросасиз муносабатда бўлиш муҳитини яратиш, давлат ва жамият бошқарувида коррупциявий омилларни кескин камайтириш ва бунда жамоатчилик иштирокини кенгайтириш чора-тадбирлари тўғрисида»ги ПФ-6257-сон Фармонига мувофиқ 2021 йил 1 октябрдан бошлаб барча давлат органлари ва ташкилотларида мавжуд штат бирликлари доирасида коррупцияга қарши ички назорат тузилмалари фаолияти йўлга қўйиш белгиланган.\nЮқоридаги қарор ижросини таъминлаш мақсадида “Ўзбеккўмир” АЖнинг 2021 йил 4 октябрдаги 244−К-сонли буйруғига асосан жамиятда коррупцияга қарши ички назорат комплаенс бўлими ташкил этилди.\n“Ўзбеккўмир” АЖнинг 2021 йил 25 октябрдаги 475-сонли буйруғи билан коррупцияга қарши ички назорат бўлимининг қуйидаги ишчи ҳужжатлари тасдиқланди:\n1. Давлат органлари ва ташкилотларининг коррупцияга қарши курашиш бўйича Cиёсати.\n2. Давлат органлари ва ташкилотлари, уларнинг ҳудудий ва таркибий бўлинмаларида коррупциявий хавф-хатарларни баҳолаш Услубиёти.\n3. Давлат органлари ва ташкилотлари, уларнинг ҳудудий ва таркибий бўлинмаларида манфаатлар тўқнашувини бошқариш бўйича Низом.\n4. Давлат органлари ва ташкилотлари, уларнинг ҳудудий ва таркибий бўлинмаларига алоқа каналлари орқали коррупциявий хатти-ҳаракатлар тўғрисида келиб тушган хабарларни қабул қилиш ва кўриб чиқиш Регламенти.\n5. Давлат органлари ва ташкилотлари, уларнинг ҳудудий ва таркибий бўлинмалари ходимларининг этика ва коррупцияга қарши курашиш соҳасида ўқитилишини ташкил қилиш бўйича Йўриқнома.\n6. Давлат органлари ва ташкилотлари, унинг ҳудудий ва таркибий бўлинмаларида контрагентларни текширишга оид Йўриқнома.\n7. Давлат органлари ва ташкилотлари, уларнинг ҳудудий ва таркибий бўлинмаларига ишга қабул қилинаётган номзодларни текшириш бўйича Йўриқнома.\n8. Давлат органлари ва ташкилотлари, уларнинг ҳудудий ва таркибий бўлинмаларида Коррупцияга қарши тартиб-таомилларнинг самарадорлигини мониторинг ва назорат қилиш Услубиёти.\n9. Давлат органлари ва ташкилотлари, уларнинг ҳудудий ва таркибий бўлинмаларида коррупцияга қарши кураш тизимининг ҳолати тўғрисидаги ҳисоботни шакллантириш ва тақдим этиш бўйича Низом.\n10. Давлат органлари ва ташкилотлари, уларнинг ҳудудий ва таркибий бўлинмалари ходимларининг коррупциявий хатти-харакатлари ва одоб-аҳлоқ қоидаларини бузиш ҳолатлари устидан хизмат текширувлари ўтказиш бўйича Регламенти.\n11. “Ўзбеrкўмир” АЖнинг Коррупцияга қарши ички назорат тузилмалари фаолияти тўғрисидаги Низом низомлари тасдиқланган.\nБундан ташқари «Ўзбеккўмир» АЖ веб сайти http://uzbekcoal.uz/ да коррупция бўйича бўлим ташкил этилди ва коррупция ҳолатлари ҳақида хабар йўллаш учун https://t.me/antikorrupsiya_uzbekkumir_uz телеграм боти ишга туширилди.\nАйни пайтда корхона веб-сайти ва телеграмдаги @uzbekkumir_uz расмий каналида хабар ва моқоллара чоп этиб борилмоқда: (https://t.me/Uzbekkumir_uz/5759, https://t.me/Uzbekkumir_uz/6543, https://telegra.ph/Korrupciyaga-%D2%9Barshi-komplaens-nazorati-nima-va-u-korrupciyaga-%D2%9Baj-darazhada-bar%D2%B3am-bera-oladi-02-02, http://uzbekcoal.uz/news/korrupciyaga-qarsi-biz-bilan-amkorlik-qiling, https://t.me/Uzbekkumir_uz/6551, https://t.me/Uzbekkumir_uz/6582, https://t.me/Uzbekkumir_uz/6594).\n“Ўзбеккўмир” Акциядорлик жамияти тизимида коррупция ва бошқа ҳуқуқбузарликларнинг олдини олиш, уларнинг содир этилишига кўмаклашувчи сабаблар ва шарт-шароитларни аниқлаш, таҳлил қилиш ва бартараф этиш Жамиятнинг асосий вазифаларидан бири ҳисобланади.\nЖамият тизимида қонунийликни таъминлаш, ходимларда коррупцияга нисбатан муросасиз муносабатни шакллантириш, манфаатлар тўқнашувига йўл қўймаслик, коррупцияга оид ҳуқуқбузарликларни содир этганлик учун жавобгарликнинг муқаррарлигини таъминлаш ҳамда коррупцияга қарши курашиш соҳасидаги муносабатларни тартибга солиш асосий мақсадидир.\nҚуйидагилар Жамият тизимида коррупцияга қарши курашишнинг асосий вазифалари ҳисобланади:\n− коррупцияга қарши курашишда Жамият ташкилий тузилмаларининг фаолиятини мувофиқлаштириш ва ўзаро ҳамкорлигини таъминлаш;\n− коррупцияни келтириб чиқарувчи хавфни баҳолаш ва бошқариш;\n− Жамият ташкилий тузилмаларининг ходимларининг ҳуқуқий онги ва ҳуқуқий маданиятини юксалтиришга, тизимда коррупцияга нисбатан муросасиз муносабатни шакллантиришга доир чора-тадбирларнинг ишлаб чиқилиши ҳамда амалга оширилишини ташкил этиш;\n− коррупцияга оид ҳуқуқбузарликларни аниқлашга, уларни олдини олишга ва чек қўйишга, оқибатларини, шунингдек ушбу иллатларга имкон берувчи сабаблар ва шарт-шароитларни бартараф этишга доир чора-тадбирлар самарадорлиги оширилишини таъминлаш;\n− коррупциянинг ҳолати ва тенденциялари тўғрисидаги ахборотни йиғиш ҳамда таҳлил этиш;\n− коррупцияга қарши курашиш тўғрисидаги қонун ҳужжатларини такомиллаштириш ва ушбу соҳадаги ишларни яхшилаш юзасидан таклифлар тайёрлаш;\n− коррупцияга қарши курашиш соҳасида халқаро ҳамкорликни таъминлашдан иборат.\n“Ўзбеккўмир” АЖ томонидан юқоридаги чора-тадбирларни амалга ошириш мақсадида 2022 йилга мўлжалланган йиллик режа жадваллар ишлаб чиқилмоқда.\n“Ўзбеккўмир” АЖ ички назорат комплаенс бўлими инспектори


Тошкент давлат юридик университети 5 кунлик таълим тизимига ўтди » Новости Узбекистана сегодня: nuz.uz\nНовости Узбекистана → ЖАМОАТЧИЛИК → Тошкент давлат юридик университети 5 кунлик таълим тизимига ўтди\n13-09-2017 12:18 0 1457 Рейтинг1 Чоп этиш\nТошкент давлат юридик университети 5 кунлик таълим тизимига ўтди\nҲафтанинг шанба куни профессор-ўқитувчилар таълим жараёнидаги янгиликлардан хабардор бўлиб боради, илмий изланишлар билан шуғулланади. Талабалар мустақил таълим жараёнига жалб этилади.\nТошкент давлат юридик университетда 5 кунлик таълим тизими жорий этилди, деб хабар қилинди sputniknews-uz.com миллий матбуот марказида Тошкент давлат юридик университети масъул ходимлари хабарига таяниб ёзади.\nТошкент давлат юридик университети бакалавриат таълим йўналишига 6 мингдан зиёд абитуриентдан ҳужжатлар қабул қилинди. Улар орасида 518 ҳарбий имтиёзга эга ёшлар, 3 фан олимпиадаси ғолиби ўқишга кириш истагини билдирган.\n2017/2018 ўқув йилида бакалавриат таълим йўналишига 20 давлат гранти, 580 тўлов-контракт асосида 600 талаба ўрни ажратилди.


Афсоналар. Камерун юлдузи - Роже Милла / CHAMPIONAT.asia\nАфсоналар. Камерун юлдузи - Роже Милла\n13 июн 2014 18:50\nБугун Тошкент вақти билан 21:00да Мекика ва Камерун миллий терма жамоалари ўзаро майдонга тушишади.\nЖаҳон чемпионатининг “А” гуруҳида баҳс олиб бораётган бу жамоалар бугун илк учрашувни ўтказишади. Шу муносабат билан “Афсоналар” рукни остида Камерун футболи юлдузларидан бири Роже Милланинг ҳаёт йўлига тўхталиб ўтамиз.\nАльбер Роже Моок Миллер (Роже Милла)\nТуғилган санаси: 1952 йил, 20 май\nЛақаби: “Қари сеҳргар”, “Қари шер”\nРоже Милла ҳақида эшитмаган мухлис бўлмаса керак. У нафақат Камерун, балки бутун Африка қитъасининг энг машҳур футболчиларидан бири ҳисобланадаи. Роже Милла футболчилик даврида ёрқин ўйин кўрсатгани учун Африканинг ХХ асрдаги иккинчи энг яхши футболчиси дея эътироф этилган. Бундан ташқари, у иккита ёрқин рекорд соҳиби: 1994 йилги жаҳон чемпионатининг энг ёши катта футболчиси ва ўша ЖЧда гол урган энг ёши катта ўйинчи (Камерун – Россия – 1:6).\nРоже Милла Камерун пойтахти Яунде шаҳрида темирйўлчилар оиласида туғилган. Унинг фамилияси аслида Миллер бўлиб, туғилганлик ҳақида гувоҳнома олаётганда фамилиясини адашиб Милла деб ёзиб юборишади. Шу-шу Роже Милла бўлиб қолади. Роже 13 ёшга тўлганида оиласи билан Дуале шаҳрига кўчиб боради ва ўша ерда маҳаллий “Эклер” жамоасида тўп тепа бошлайди. Ўшанда жамоа Камерун иккинчи лигасида иштирок этарди. Милла ўзининг клубдаги биринчи мавсумидаёқ 30та гол уриб чемпионат тўпурари бўлади. Кейинги мавсумда эса 25та гол уради.\n1970 йил Милла фаолиятидаги дастлабки расмий шартномани олий лига вакили “Леопольд Дуала” билан имзолайди. 1972 йилга келиб у айнан шу жамоа сафида Камерун чемпионлигини қўлга киритади. Орадан бир йил ўтиб эса уни миллий терма жамоага таклиф этишади. Унинг терма жамоадаги дебюти 1973 йилнинг 4 февралида Зоир термасига қарши кечган (ЖЧ саралаш босқичи).\n1974 йил Милла ўзининг қадрдон шаҳри Яундега қайтади ва “Тоннер” клуби билан шартнома тузади. Ўша йилнинг ўзидаёқ у мамлакат Кубогида зафар қучади (финалда ўзи ҳам тўп киритади). Кейинги йил Милла жамоаси билан Африка кубок эгалари кубогида ғалаба қозонади. Милланинг ўйинидан хабар топган европаликлар дарҳол унга оғиз сола бошлайдилар. Натижада у 1977 йил Франциянинг “Валансьен” клубига йўл олади. Аммо унинг янги жамоадаги ишлари яхши кечмайди. Клубда легионерлар сони чегаралангани боис раҳбарият уни тўртинчи дивизионда иштирок этаётган “Валансьен”нинг фарм-клубига жўнатади. Охири икки йилдан сўнг “Монако”га сотиб юборишади.\n“Монако”да ҳам ўз ўрнига эга бўлмаган африкалик ҳужумчи “Бастия”га йўл олади ва янги жамоаси билан Франция Кубогини қўлга киритади (1981 йил). Ҳаттоки финалда “Сент-Этьен” дарвозасига гол уради. Роже Милла 1994 йилги жаҳон чемпионатига борган пайтда 42 ёшда эди. У Россия билан кечган баҳсда гол муаллифи бўлади, лекин Камерун ўша ўйинда 1:6 ҳисобида ютқазиб қўяди.\nРоже Милла уч марта Камеруннинг “Энг яхши фтуболчиси деб топилган” - 1975, 1976 ва 1990 йилларда. Шунингдек, И.Гольдес томонидан ёзилган “Жаҳон футболининг 100 афсонаси” китобидан ўрин олган.


Дортмунддан қайтаётган «Бавария» мухлислари автобуси ёниб кетди » Ўзбекистон янгиликлари – Zamin.uz\n«Бавария» мухлислари ўтирган автобус Германия чемпионатининг 11-тури доирасидаги «Боруссия»га қарши учрашувдан қайтишда Швертеда ёниб кетган.\nАвтобус ҳайдовчиси муаммони ўз вақтида пайқашга улгурган ва автобусни тўхтатиб йўловчиларга зудлик билан салондан чиқишлари кераклигини буюрган. Салонда 50дан ортиқроқ одам бўлган ва уларнинг ҳеч бирига шикаст етмаган.\nАвтобус тўлиқ ёниб кетган. Ундан кўрилган зарар 200 минг евро деб баҳоланмоқда.\nТеглар: деб Салонда салондан йўловчиларга Ундан кетди\n10:53 / 22-01-2017


Киритилган сана: 2017-06-08 10:42\nЖозе Моуриньо ёзда трансфер рекордини янгилашини айтди. “Манчестер Юнайтед” раҳбарияти эса жамоани кучайтириш учун пулни тайёрлашмоқда. Биз эса жамоанинг охирги 10 йил ичидаги энг омадсиз трансферларини кўриб чиқамиз.\nҚаердан: “Витория Гимарайнш”\nНархи: 9 млн евро\n“МЮ”даги фаолияти: 7 та ўйин, 2 та гол\nБебенинг ҳаёти эртак каби тарихга кириши мумкин эди. Бир неча йил деганда уйсиз болакай Англия чемпионатини ва Португалия терма жамоасини забт этиши керак эди.\nҲеч ким танимайдиган футболчига Фергюсон ўз ёрдамчисига ишонган ҳолда 9 млн евро беришга рози бўлди. “Эштрел” жамоаси бош мураббийи Жорже Пакшаё Бебенинг техникаси ва тезлигини мақтаб, унинг ўйин услубини эскича кўча ўйинига ўхшатди. Ҳатто Сер Алекс биринчи машғулотдан сўнг Бебеда талант борлигини айтиб ўтган. “У техникаси жуда юқори ва тезкор ўйинчи. Икки оёғи билан бир хил ўйнай олиш қобилияти бор. Бу жуда кам учрайдиган ҳолат”, – деганди Фергюсон.\nБебенинг Манчестердаги фаолияти бошқа клубдаги фаолиятига ўхшаб омадсиз кечди. Ҳозир ўйинчи 26 ёшда ва Испаниянинг камтарона “Эйбар” жамоасида тўп сурмоқда\nНархи: 25 млн евро\n“МЮ”даги фаолияти: 39 та ўйин, 2 та гол ва 2 та голли узатма\nКанаданинг Калгари шаҳрида туғилган Оуен хоккей спорт турини танлаши мумкин эди. Ахир хоккей Канадада 1-рақамли спорт тури ҳисобланади. Аммо Ҳаргривс футболни танлади. Ёш ўйинчининг биринчи омадли ўйинларидан сўнг “Бавария” скаутлари дарров пайқаб қолишади ва ўйинчини сотиб олишади.\nОуен 16 ёшида ўзига мутлақо бегона бўлган шаҳарга тушиб қолади. Мана шу бегона шаҳарда 7 йил ҳаракат қилиб, жамоа билан бирга Германия чемпиони ва Чемпионлар лигаси соҳибига айланади. Англия терма жамоасига чақирилади. Кейинчалик терма жамоа сафида 40 та ўйинда майдога чиқади.\nНемислар сафида 200 та ўйинда майдонга тушгандан сўнг, Оуен ўз ватанига қайтишга аҳд қилади. “Қизил иблислар” ярим ҳимоячи учун 25 млн еврони аяшмайди. Бироқ манчестерликлар адашишди.\nБиринчи мавсумдаёқ футболчини тизза жароҳати безовта қила бошлади. Шундай бўлса-да, у 30 та ўйинда майдонга тушиб, Чемпионлар лигасини ютишда ҳисса қўшди. Бу унинг фаолиятидаги охирги ўтказган яхши мавсуми бўлди. Шундан кейин 2 мавсум ичида атиги 3 маротаба майдонга тушди.\nФаолиятини тиклаш учун Ҳаргривс Манчестернинг бошқа клубига ўтади. У ерда ҳам 1 марта кўпроқ майдонга тушади, холос.


ХОРИЖДА СУРАТГА ОЛИНГАНМИ? 17.06.2013 10:35\nШаҳзоданинг «Hands in the air» клипининг биринчи кўргандаёқ бутунлай хорижда суратга олинган клип ва унда хорижлик қизлар суратга тушишган, деган фикр хаёлга келади. “Қўллар тепага” қўшиғининг инглиз тилидаги талқини бўлган бу қўшиқ, машҳур француз DJ Sean Bay билан биргаликдаги куйланиб, аслида клипнинг кўп қисми Ўзбекистонда суратга олинган ва унда суратга тушган қизлар ҳам асло хорижлик эмас.\nШаҳзода: - Клипнинг бир қисми хорижда ва бир қисми Ўзбекистонда суратга олинди. Бир қисми айнан “Апачи” фильми суратга олинган жойларда суратга олинган. Мен Шондан жуда ҳам миннатдорман, бу композиция у билан биргаликдаги биринчи ишимиз эмас. Биринчи ишимиз, “Flying Tonight”, бу қўшиқни концертимда ижро қилганман. Шон машҳур француз диджейи ва у кўпроқ Европада машҳур.\nБу клипнинг бу ердаги режиссёри Ёдгор Носиров.\nКлипнинг Шонга тегишли қисмлари хорижда суратга олинган. Тайёр материаллар бу ерда суратга олинган қисмларга монтаж қилинган.\nКўплар клипда суратга тушган 3 та қизни ҳам хорижлик деб ўйлашмоқда. Лекин, бундай эмас! Улар Ўзбекистонлик модел қизлар!\nКлипда мен куйлаган жой ҳам, аслида махсус қурилган декорациядир. Декорация ёрдамида мини клуб қурилиб, бар ташкил қилинди.\nКлип ғоясининг бир қисми Шонга тегишли, албатта менинг ҳам иштирокимсиз ўтмади. Биз клип ғояси ҳақида кўп ўйладик. Биз тушуниш қийин бўлган, фалсафий клип суратга олгимиз келмади. Шунинг учун ҳам, клип воқеаларини бироз оддийлаштиришга ҳаракат қилдик. Клип маъносига кўра, “ҳеч қачон тонг отмайди”.\nМен доим ҳамма ишга позитив ёндошишга ҳаракат қиламан. Агар ишда бирор қийинчилик бўлса ҳам, авваламбор бу иш ўзимга кераклигини биламан. Бу клипга келсак, жуда бир қийин жиҳатлар бўлмади.\nУмумий ҳисобда клипни суратга олишга 5 кун вақт сарфланди. Сўнг, монтаж ишлари амалга оширилди.


Мадина тафсир мактаби - Баҳоуддин Нақшбанд ёдгорлик мажмуаси маркази\nМадина тафсир мактаби\n02 март 2015 й.\n1570 марта ўқилди.\nМадинаи мунавварада жуда кўп саҳобалар истиқомат қилардилар. Улар ўзларининг яқинларига Аллоҳнинг каломи ва пайғамбар саллоллоҳу алайҳи васалламнинг суннатларидан таьлим берар эдилар. Натижада машҳур саҳобалардан таьлим оладиган тобеинларнинг сони ҳам кўпайиб борди ва Мадинада алоҳида тафсир мактаби вужудга келди. Бу мактаб асосан Мадина аҳлининг энг улуғларидан ва тафсир илмининг билимдонларидан Убай ибн Каьб розияллоҳу анҳуга қарашли эди. Убай ибн Каьбнинг шогирдлари беҳисоб бўлиб уларнинг орасида тобеьинлардан чиқган уч шогирд тафсир бобида алоҳида эьтиборга молик олимлар саналиб, улар – Зайд ибн Аслам, Абул Олия ва Муҳаммад ибн Қуразийлар эдилар.\nЗайд ибн Асламнинг асл исмлари Абу Усома ёки Абу Абдуллоҳ Зайд ибн Аслам Ал-Адавий Ал-маданий бўлиб Умар ибн Хаттоб розияллоҳу анҳунинг мавлоларидирлар. Зайд ибн Аслам ҳақларида у кишининг қурьонни ра`й билан тафсир қилиши борасида баьзи олимларнинг таьнаси бор. Лекин бут таьналар асоссиздир. Зайд ибн Асламдан Мадина аҳлининг кўпчилиги, хусусан унинг ўғли Абдурраҳмон ибн Зайд ва Мадина имоми Молик ибн Анас кўп илм о`рганганлар. У кишининг вафот этган йиллари ҳижрий сананинг 136-йилига тўғри келади.\nАбул Олиянинг тўлиқ исмлари Абул Олия Рафиь ибн Маҳрон Ар-риёҳийдир. Абул Олия жоҳилият даврида яшаганлар, пайғанбаримиз саллоллоҳу алайҳи васалламнинг вофотларидан икки йилдан кейин исломни қабул қилганлар. У киши тобеьинларнинг энг ишончли ва машҳур ровийларидан бўлиб, Алий, ибн Масьуд, ибн Аббос, ибн Умар, Убай ибн Ка`б розияллоҳу анҳумлар ва бошқа саҳобалардан ривоят қилганлар. Абул Олиянинг ишончли ровий эканлигига “олти саҳиҳ китоб”нинг муаллифлари ҳам иттифоқ қилганлар. У кишининг ўзи : “мен Қур`онни Умар розияллоҳу анҳунинг даврларида уч бор ўқиб бердим”, - деб эьтироф этганлар. У киши ҳақида Абу Довуд: “Саҳобалардан кейин қироатда Абул Олиянинг олдига тушадигани йўқ эди” – деб таьрифлайди. Абул Олия ҳижрий сананинг 90 – йилида вафот этдилар.\nМуҳаммад ибн Қуразийнинг тўлиқ исмлари Абу Ҳамза ёки Абу Абдуллоҳ Муҳаммад ибн Каьб ибн Салим ибн Асад ал-Қурозий ал-Маданий бўлиб, Авс қабиласи иттифоқчиларидан эдилар. У киши асосан Али, ибн Аббос, ибн Масьуд розияллоҳу анҳумлардан ривоят қилганлар. Убай ибн Каьб розияллоҳу анҳудан эса восита билан ривоят қилганлар. Ал-Қуразий ўта тақволи, адолатли, кўп ҳадис билувчи ва т аьвилга уста киши эдилар. У кишининг ишончли ровий эканлигига “олти ҳадис китоб”ларининг муаллифлари ҳам иттифоқ қилишган.\nИбн Ҳиббон айтадилар: “Муҳаммад ибн Каьб Ал-Қуразий Мадина аҳлининг илму фиқҳда энг фозили эдилар. Бир куни масжидда одамларга ваьз қилиб турганда масжиднинг томи қулаб, ўтирган кишилар устига тушди ва жамоат билан бирга етмиш саккиз ёшли Ал-қуразий ҳам ҳалок бўлдилар. Бу фалокатнинг содир бўлиши ҳижрий сананинг 118 – йилига тўгри келди”.\n"Хўжа Таббанд" масжиди имом-хатиби


Тожикистон Тошкентдаги кўргазма учун энг яхши корхоналарни танлаб олмоқда\n19:47 / 29.09.2017\nТожикистон Тошкентдаги кўргазмада ўз маҳсулотларини тақдим қиладиган саноат корхоналари якуний рўйхатини тузмоқда. Тожикистон саноати маҳсулотлари кўргазмаси 11-14 октябрь кунлари бўлиб ўтади.\n"Айни вақтда Тожикистон саноат маҳсулотларининг Тошкентдаги кўргазмасида иштирок этувчи компанияларни танлаб олиш жараёни кетмоқда", деб маълум қилди Тожикистон Савдо-саноат палатасининг кўргазма-ярмарка иши бўйича бўлими раҳбари Дилшод Мирсаидов.\nУнинг айтишича, дастлабки рўйхатдан мамлакатнинг бутун ҳудудларидан 130 дан кўпроқ корхона жой олган.\n"Айни вақтда кўргазмада иштирок этувчи компанияларнинг аниқ миқдорини айта олмаймиз. Сўғд вилоятининг ўзидан 65 та компания бор. Айни вақтда компаниялар танлаб олинмоқда. Баъзи компаниялар рўйхатга киритилиши, баъзилари истисно қилиниши мумкин", деб айтди Мирсаидов.\nМирсаидовнинг айтишича, якуний рўйхат кейинроқ тасдиқланади.\nАввалроқ Тожикистоннинг саноат ва янги технологиялар вазири Шавкат Бобозода Тошкентда 64 тадан кўпроқ корхона ўз маҳсулотини тақдим қилишини айтганди.\nВазирнинг айтишича, кўргазмада асосан машинасозлик, тоғ-кон саноати, енгил саноат, алюминий маҳсулотлари тақдим қилинади.\n"Бизда кўргазмалар ўтказиш тажрибаси бор. Ўйлайманки, тадбир муносиб даражада ўтади", деб айтди Бобозода.\nТожикистон саноат маҳсулотлари кўргазмаси Тошкентда биринчи марта ўтказилмоқда. Кўргазма "Ўзэкспомарказ" кўргазмалар маркази ҳудудида бўлиб ўтади.\nИкки давлатнинг Душанбе ва Тошкентда саноат кўргазмалари ўтказилиши ҳақидаги келишувга жорий йил бошида эришилган.\n17-20 апрелда Душанбеда Ўзбекистон саноат маҳсулотлари кўргазмаси бўлиб ўтганди. Унда Ўзбекистоннинг 160 дан кўпроқ корхонаси ўз маҳсулотларини тақдим қилган.


ОТМдан учта йўналишни танлаш мажбурийми?- Kruz.uz\n12:04, 21.05.2019 918 0 Жамият\nАввалги йилларда битирган абитуриентлар ҳужжат топшириш учун тўлайдиган тўлов (101 минг 365 сўм) фақат бир марта олинадими? Ёки учта йўналишга топширса, учаласи учун алоҳида тўлайдими?\nЖАВОБ: Йўқ, бу бир марталик тўлов. Яъни абитуриент учта йўналишга топширса ҳам, битта йўналишга топширса ҳам 101 минг сўм тўлайди.\nФақат инобатга олиш керакки, давлат хизматлари орқали ҳужжат топшираётганда ДХМнинг хизмати учун ҳам ҳақ олиниши мумкин. Бу тахминан ЭКИҲ 10% атрофида (20 минг сўм) бўлиши режалаштирилмоқда. Бу хизмат ҳақи барчадан олиниши мумкин, яъни аввалги йилларда битирганлардан ҳам, жорий йилда энди битирадиганлардан ҳам.\nАгар Сиз my.gov.uz портали орқали онлайн ҳужжат топширсангиз, унда ҳужжат топшириш учун қўшимча хизмат ҳақи олинмайди, текин бўлади (лекин аввалги йилларда битирганлардан 101 минг сўм олинади).\nЖорий йилда учта йўналишни танлаш имконияти берилди, лекин абитуриент фақат 2 та йўналишни танламоқчи, бунга ҳаққи борми? Ёки албатта учта йўналишни танлашга мажбурми?\nЖАВОБ: Йўқ, мажбур эмас. Учта йўналишни танлаш ихтиёрий, яъни бу абитуриентларга яратилган қўшимча имконият. Агар абитуриент ўзига ишонса ёки фақат ва фақат битта ОТМда ўқишни орзу қилган бўлса, унда истаса фақат битта йўналишни танлайди, истаса иккита йўналишни танлайди. Бунга чеклов йўқ.\nТаъкидлаш жоиз, айрим шундай йўналишлар борки, абитуриент шундоқ ҳам битта ўша йўналишни танлашга мажбур бўлади, чунки фанлар кетма-кетлиги унга мос келадиган бошқа вариант йўқ. Масалан, Юридик университетни олайлик. Она-тили (3,1), инглиз тили (2,1), тарих (1,1) кетма-кетлигида бошқа йўналиш йўқ. Демак, жорий йилда ТДЮУга топширмоқчи бўлганлар фақат шу ОТМ билан чекланишга мажбур, бошқасини танлай олмайди.


Национальный Олимпийский комитет Узбекистана - Ўзбекистон МОҚ\nЎзбекистон Миллий Олимпия қўмитаси нодавлат — нотижорат ташкилоти бўлиб, ўз фаолиятини Ўзбекистон Республикаси қонунчилиги, Халқаро Олимпия Қўмитаси Олимпия Хартияси хамда Ўзбекистон Миллий олимпия қўмитасининг Устави асосида амалга оширади.\nЎзбекистон Миллий Олимпия қўмитасининг асосий вазифалари қуйидагилардан иборат:\nЎзбекистонда Олимпия харакатини ривожлантириш, олимпизм ғояларини кенг тарғибэтиш;\nРеспублика спорт делегацияларининг Олимпиада, Осиё, Бутунжаҳонёшлар ўйинларида вакили бўлиш;\nХалқаро Олимпия Қўмитаси, Осиё Олимпия Кенгаши, бошқамамлакатлар миллий олимпия қўмиталари, халқаро спорт федерациялари вауюшмалари билан қалин ҳамкорлик қилиш, ХОҚнинг «Олимпия бирдамлиги» дастурида иштирок этиш;\nРеспублика, аҳолисини жисмоний ваманавий тарбиялашга, жисмоний тарбия васпорт, айниқса, миллий спорт турлари, ногиронлар ўртасида спортни ривожлантиришга ҳартарафлама кўмаклашиш;\nМамлакат терма жамоалари васпорт захираларини тайёрлашда давлат, жисмоний тарбия васпорт ташкилотларига кўмаклашиш;\nЁшларни бошқамамлакатлар спортчилари билан дўстлик вабиродарликни мустаҳкамлаш, мусобақаларда ҳалол спорт кураши олиб бориш, рақибига олижаноблик билан муносабатда бўлиш тамойиллари асосида тарбиялаш;\nЎзбекистон спортчилари ютуқларини кенг тарғибэтиш;\nСпорт кадрлари ўртасида тажриба айрибошлаш, улар малакаларини ошириш учун анжуманлар, семинарлар ташкил этиш.\nЎзбекистон Миллий Олимпия қўмитаси Миллий олимпия қўмиталари ассоциациясининг тенг хуқуқли аьзосидир.\nЎзбекистон Миллий Олимпия қўмитаси таркиби қуйидагилардан иборатдир:\nЎзбекистон Миллий Олимпия қўмитаси Президенти, Бош котиби, вице-президентлар вааьзолардан;\nОлимпия ўйинлари дастурига киритилган миллий спорт федерациялари вакилларидан;\nCпортнинг олимпия турлари бўлмаган ҳамда миллий спорт федерациялари вакилларидан;\nҚорақалпоғистон Республикаси, вилоятлар ваТошкент шаҳарспорт ташкилотлари вакилларидан;\nЖисмоний тарбия васпорт давлат бошқаруви органлари, кўнгилли спорт жамиятлари вакилларидан;\nОлимпия ўйинлари иштирокчилари бўлган спортчилар вакилларидан ҳамда бошқаалоҳида шахслардан иборатдир.\nҚуйидагилар Ўзбекистон Миллий олимпия қўмитасининг раҳбар органлари ҳисобланади:\nИжроий қўмита бюроси.\nБош ассамблеялар оралиғида Ўзбекистон Миллий Олимпия қўмитаси фаолиятига Ижроий қўмита раҳбарлик қилади.\nЎзбекистон Миллий Олимпия қўмитасининг қуйидаги доимий комиссиялари мавжуд:\nАёллар васпорт комиссияси;\nСпорт ваатроф муҳиткомиссияси.\nЎзбекистон Миллий Олимпия қўмитаси ҳузурида Олимпия академияси ташкил этилган.\nМОҚ Биринчи вице-президенти\nМОҚ Ижроқўм аъзолари\nЎзбекистон Олимпиячилари ассоциацияси


Ҳикоялар | Улуғбек Ҳамдам расмий саҳифаси | Страница 2\nУнутилган най навоси (туш-ҳикоя)\nТош (ёки Ёвузликнинг туғилиши) (ҳикоя)\nҲайкаллар ороли (ҳикоя)\nҚайиқ ичи балиқларга лиқ тўлган эса-да, балиқчилар тўрларини яна сувга ташлаган кўйи тек қотишган. Тушиб қолган вазиятларида бошқа нимаям қўлларидан келарди, дейсиз. Бор-йўқ қиладиган ишлари кутиш бўлгандан кейин кутишади-да. “Кимни, нимани?”, дейсизми. Қуёшни!.. Қуёш зич туман кўксини чок-чокидан сўкканча уларга йўл кўрсатиши керак ҳали. Йўқса, адашиб, Оролга душман томондан бориб қолишса, ҳолларига маймунлар тугул, қайиқда потирлаб ётган манави чалажон балиқлар ҳам думларини ликиллатиб кулиб қолишлари ҳеч гапмас. Аслида, кулиш — шуларнинг ҳаққи. Жонларидан роса алам ўтиб турибди-да ўзиям шу тобда. Алам қайиқдаги одамлардан етди. Маймунлар эса… ўҳ-ҳўў, маймунлар узоқда – нақ оролда: улар кўрмасликлари мумкин. Қолаверса, бекордан бекор нетиб кулишсин маймунлар?.. Давоми →


Депутат анкетаси: Мурожаатларнинг аксарияти коммунал хизматлардан — Самарқанд вилояти касаба уюшмалари ташкилотлари бирлашмаси\nДавлат дастури доирасида сайлов округимда Самарқанд шаҳри Кимёгарлар қўрғонидаги 10-сонли оилавий поликлиниканинг янги бноси қуриб фойдаланишга топширилди.\nСамарқанд шаҳридаги 50-сонли мактабни мукаммал таъмирлаш бўйича бугунги кунгача 85 фоиз том ёпиш, 40 фоиз ички пардозлаш ишлари бажарилиб, 25 фоиз дераза ромлари ўрнатилган.\nҲудудда саноат йўналишида “505-сон MKMK” масъулияти чекланган жамияти томонидан 3 миллиард сўмлик лойиҳа амалга оширилмоқда. Бугунги кунда лойиҳа доирасида Хитой давлатидан асфальт ишлаб чиқариш ускуналари олиб келинган. Хитойлик инжинер томонидан ускуналарни ўрнатиш ишлари амалга оширилмоқда.\nБундан ташқари, Самарқанд шаҳри “Дари Занжир” маҳалласининг Вобкент кўчасида 200 погонометр ирригация тармоғи тартибга олиниб, ободонлаштирилди. Абдурахмон Жомий маҳалласи Каварзор кўчасидаги 15 та бетон устунларнинг ҳар бирига 200 минг сўмлик тунги ёриткичлар ўрнатилди. Огаҳий маҳалласидаги Каварзор кўчасининг икки томонида пиёдалар йўлакчаси ташкил қилинди.\nШунингдек, Шарқ тонги маҳалласи Ойбек кўчаси 1- йўлакда ичимлик сувнинг темир қувури яроқсиз ҳолга келиб, ёрилганлиги сабабли пластик қувурга алмаштирилди. Мирзо Турсунзода кўчасида 130 погонометр, Тўрақул Зеҳний кўчасида 20 погонометр, Ойбек кўчасида 25 погонометр ирригация тармоқлари таъмирланиб, тартибга олинди. Мирзо Турсунзода кўчасида 45 метр квадрат, Мирзо Турсунзода кўчасида 45 метр квадрат ва Ойбек кўчасида 25 метр квадрат пиёдалар йўлаклари таъмирланди.\nМенга ишониб овоз берган Самарқанд шаҳридаги 6-Меҳробод сайлов округи ҳудуди 24 та маҳалладан иборат. Ҳудуддаги 14 минг 600 та хонадонда 19 минг 328 та оила ва 54 минг 630 нафардан кўпроқ аҳоли истиқомат қилади.\nУларнинг ўзига яраша муаммо ва дардлари бор. Сайловчиларим ўтказилган учрашувларда 73 та мурожаатлар тушган.\nУларнинг 16 таси электр энергияси таъминоти бўйича, 15 таси табиий газ масаласида, 4 таси ичимлик суви бўйича. Шунингдек, маҳалла ҳудудини ободонлаштирилиши юзасидан 8 та, кўп қаватли уйларга хизмат кўрсатиш бўйича 9 та, шифохонада бепул даволаниш бўйича 1 та, моддий ёрдам сўраб 1 та, мактабгача таълим тизими бўйича 1 та, уй-жойини таъмирлаш масаласида 1 та, йўл кесишмасига светофор ўрнатишда амалий ёрдам сўраб 1 та мурожаат бўлган. Фуқаролик паспорти олиш, уй-жойининг кадастр ҳужжатларини расмийлаштириш, иш билан таъминлаш ва бошқа турли масалаларда сайловчиларим ёрдам сўраган.\nАлбатта, депутатлик сўрови уюштиралаяпти. Аслида бу амалиётдан расмиятчилик учун фойдаланилаяпти. Негаки, 61 та мурожаатда кўтарилган масалалар корхона, ташкилот ва муассасалар билан ҳамкорликда иш олиб борилди. Бугунги кунгача уларнинг 57 таси ҳал этилди. Муддат талаб қиладиган 4 та масала кўриб чиқилаяпти.\nМаълумот учун айтиш айтиш мумкин, фуқаролар томонидан қилинган мурожаатнинг 12 таси тегишли мутасаддилар иштирокида жойида бартараф этилди.\n6-Меҳробод сайлов округидан вилоят кенгаши депутати.\n← ДЕПУТАТ КУНДАЛИГИ: Инсон қадри унинг ҳақ-ҳуқуқлари устувор даражага кўтарилаётган мамлакатда яшаяпмиз. Фаровон турмуш деган тушунчанинг асл моҳияти ҳам инсон омилининг ўтаётган ҳар бир кунидан розилигидадир. Демократик тамойилнинг таг замирида ҳам аслида одамлар манфаати ётади.\nКУН ТАРТИБИДА ДОЛЗАРБ МАСАЛАЛАР →


МЕҲНАТДАН КЕЛСА БОЙЛИК… » "Жиззах овози" газетаси расмий сайти\nЭрталабки нонушта, тушлик ва кечки овқат пайтида нон еймиз, турли меваю-ширинликлар истеъмол қиламиз. Лекин бу ноз-неъматлар қаёқдан келди, дастурхонга ким олиб келган, уларни ким тайёрлаганлиги ҳақида ўйлаб ҳам ўтирмаймиз.\nШундай фаровон ҳаёт, тўкин яшашимиз учун кимлардир тер тўкиб меҳнат қилаётганини биламиз, ҳис этиб турамиз, лекин бу ҳақда чуқур мушоҳада қилиб кўришни истамаймиз, холос. Меҳнатнинг, касб-корнинг яхши-ёмони бўлмагандай, уни оғир-енгилга ҳам ажратиб бўлмайди – хоҳ ақлий, хоҳ жисмоний бўлсин, барибир у заҳмат билан амалга ошади.\nЎозирги глобаллашув даврида яшар эканмиз, пайдо бўлаётган янги техника ва технологиялар туфайли баъзи бир меҳнат турлари қисқариб, осонлашиб бормоқда. Ҳатто хонадонимиздаги телевизор мурватини бураш учун ҳам ўрнимиздан туришга, икки-уч қадам ташлаб, унинг ёнига боришга ҳожат қолмади. Ёки гўшт қиймалагични электрга улаб ичига гўштни солсак кифоя, қийма ҳам тайёр. Бундай мисолларни кўплаб келтиришимиз мумкин. Ахир биз XXI аср – технологиялар асрида яшаяпмиз. Бугунги кунда ёшларимиз ахборот коммуникация технологияларидан фаол фойдаланишмоқда, шубҳасиз бу бизнинг ютуқларимиздан биридир. Аммо ҳаёт ҳаракат демакдир. Янги техника ва технологиялардан фойдаланиш камҳаракатликка олиб келмоқда, номларини айтсанг тил синадиган хасталиклар ҳам пайдо бўлаётгани сир эмас.\nМактабда ота-оналар йиғилишида иштирок этдим. Ўқитувчилардан бири сўзга чиқиб ота-оналарга "Фарзандларингизни жисмоний меҳнатга ўргатинглар", деб қайта-қайта тайинлади. Мен унинг нега бунчалик жон куйдираётганига ҳайрон бўлдим. Йиғилиш сўнггида у билан суҳбатлашдим.\n– Биласизми, мактабда ташкил этилган шанбаликда ўғил болалар белкуракда ишлаш у ёқда турсин, меҳнат асбобларини тўғри ушлашни билишмайди.\nБундай гапларни эшитиб кулишни ҳам, йиғлашни ҳам билмайсан. Тўғри, ёшларимиз компьютер билан муомала қилишни боплашади, биз номини ҳам эшитмаган хориждаги шаҳарлар билан телефон орқали алоқа қилишмоқда. Лекин газ ўчганида ўтин ёриб бер десанг, эплай олишмайди.\nОта-боболаримизнинг суяги меҳнатда қотган эди. Биз эса фарзандларимизни ҳар хил тўгаракларга жалб этамиз-у, уларни жисмоний меҳнат билан шуғулланишлари учун шароит яратмаймиз. Фарзандларимизни меҳнатга, ҳунарга болалигидан ўргатиб бориш аввало уларнинг соғлом, бақувват бўлишларига замин бўлади. Јолаверса, бола ёшлигидан меҳнат қилмас экан, бошқалар меҳнатини ҳам қадрламайди. Келажакда ундан комил инсон етишиб чиқади деб ҳеч ким кафолат беролмайди.\n"Аввал Қиштни қийшиқ\nОсмонга етса ҳам\nдеган аллома Мирзо Абдулқодир Бедилнинг фикрича "Cув ўсимлик оламига қанчалик зарур бўлса, ҳунар ҳам инсонга шунчалик муҳимдир. Меҳнат билан банд бўлмаган одам жамиятга марваридсиз чиҚаноқдек бефойдадир". Ул зотнинг таъкидлашича, кишилар темирчилик, тўқувчилик ва бошқа ҳунарларни эгаллашлари билан жамият учун қадр-қимматли бўлади.\nЗеро, комиллик фақат ақлдан деганлар адашишади. Инсон ички дунёси, ақли, жисми соғлом бўлсагина комилликка эриша олади.\n13-мактабгача таълим муассасасининг тарбиячиси


Тошкент вилоятида жазони ўтаётган маҳкум Spark автомобилини олиб қочди - UzNews.uz\nТошкент вилоятида жазони ўтаётган маҳкум Spark автомобилини олиб қочди\n21 ёшли ҳуқуқбузарга Жиноят кодексининг тегишли моддаси бўйича жиноят иши қўзғатилди.\n28 февраль куни номаълум шахс Тошкент тумани Қорасарой кўчасида қаровсиз қолдирилган, 24 ёшли Ш.Х. нинг бошқарувида бўлган “Spark” автомашинасини ҳайдаб қочган. Бу ҳақида ИИВ ҳузуридаги Тергов департаменти хабар бермоқда.\nМазкур ҳолат юзасидан Тошкент тумани ИИБ ҳузуридаги Тергов бўлими томонидан Ўзбекистон Республикаси Жиноят кодексининг 267-моддаси 1-қисми билан (транспорт воситасини олиб қочиш) жиноят иши қўзғатилган.\nКўрилган чоралар натижасида мазкур жиноятни муқаддам судланган ва ҳозирда манзил колониясида жазо ўтаётган маҳкум, 21 ёшли А.Й. содир этганлиги аниқланиб, олиб қочган автомашинани Тошкент шаҳар ҳудудида бошқариб келаётган вақтида ушланган. А.Й. гумон қилинувчи тариқасида жалб қилинган. Дастлабки тергов ҳаракатлари давом этмоқда


Қирғизистон-Қозоғистон чегараси яқинида чегара бузувчи отиб ташланди\nҚирғизистон-Қозоғистон давлат чегараси участкасида Қирғизистон томонидан қурол ишлатилган ҳолда 23 январ куни ҳодиса юз берди. Бу ҳақда Қирғизистон Давлат Чегара хизмати(ДЧХ) маълум қилди.\nХизматнинг хабар беришича, Талас вилоятининг Жайилган деган жойида уч нафар номаълум шахс давлат чегараси орқали Қирғизистондан Қозоғистонга 10-15та отни қонунга зид равишда олиб ўтмоқчи бўлган. «Ҳодиса жойига чегара наряди етиб келди, ҳамда чегара бузувчиларни ушлаш мақсадида тадбирлар кўрди. Аммо ушлашга уриниш чоғида номаълум шахслар чегарачиларга пичоқ ишлатган ҳолда қаршилик кўрсатди», – дейилади хабарда.\nЎқдан жароҳат олган шахс вафот этди. У Қозоғистон фуқороси эди. Бу ҳақда Қозоғистон МХҚ чегара хизмати матбуот котиби Қанатбек Султанов маълум қилди.


Аллоҳ таолодан ҳаё қилиш — Ibrat.uz\n07/13/2020 admin Бош саҳифа 0\n“Инсонни (Биз) яратганмиз, унинг нафси васваса қиладиган (кўнглидан ўтадиган) нарсаларни ҳам билурмиз. Биз унга бўйин томиридан ҳам яқинроқдирмиз” (Қоф сураси, 16-оят).\n“Аллоҳдан ҳақиқий ҳаё қилинглар”, – дедилар. Саҳобалар “Эй Аллоҳнинг Расули, биз, албатта, ҳаё қиламиз, алҳамдулиллоҳ”, – дейишди. “Ундоқ эмас. Аллоҳдан ҳақиқий ҳаё қилиш, бошни ва у ўз ичига олган нарсаларни, қоринни ва у ўз ичига олган нарсаларни сақламоғингиздир. Ўлимни ва (қабрда) чиришни эсламоғингиздир. Ким охиратни хоҳласа, дунё зийнатини тарк қилур. Ким ўшаларни қилса, Аллоҳдан ҳақиқий ҳаё қилган бўлур”, – дедилар” (Имом Термизий ривоятлари).


UZ TV NEWS - 86/202 - UzTV New York, Inc.\nHome » Archives by category » UZ TV NEWS (Page 86)\nҚУЁШ ПАНЕЛЛАРИ ЁРДАМИДА ЭНЕРГИЯ ОЛИНЯПТИ\nМамлакатимизда муқобил энергия манбааларини қўллаш бўйича самарали ишлар олиб борилмоқда. Олтиариқ туманидаги “Повулғон бўстони” фермер хўжалигида қуёш панеллари ёрдамида энергия ҳосил қилиняпти. Бу эса қир-адирли ерларда боғдорчилик ва сабзавотчиликни ривожлантириш имконини беради. Бу ерда “Қишлоқ хўжалигини барқарорлаштириш ва иқлим ўзгариши оқибатларини юмшатиш” грант лойиҳаси доирасида фотоэлектрик станциялар – қуёш панеллари ёрдамида қудуқдан сув чиқариш технологияси […]\nҲАЁТОБОД МАССИВИДА 40 ТА НАМУНАВИЙ УЙ-ЖОЙ ҚУРИЛАДИ\nЭзгу мақсадлар асосида бу йил Ўзбекистон туманидаги 8 та қишлоқ ва 7 та шаҳарча ҳудудидаги ички йўллар жорий таъмирдан чиқарилади. Бу борада ичимлик суви тармоқлари, электр таъминоти, аҳолига намунали транспорт хизмати кўрсатиш сифатини яхшилаш ва кўрсатилаётган хизматлар ҳажмини ошириш соҳасида ўнлаб лойиҳаларни амалга ошириш кўзда тутилган. 2016 йилги Инвестиция дастури доирасида тўртта мактаб ва касб-ҳунар […]\nБЕМОРЛАРГА ЯНГИ ҲАЁТ БАХШ ЭТИБ…\nСоғлом она ва бола йили Давлат дастури ижросини таъминлаш, беморларга сифатли тиббий хизмат кўрсатишни янада юксалтириш мақсадида Соғлиқни сақлаш вазирлиги Голландиянинг “Philips Healthcare” компанияси билан ҳамкорликда вилоят кўп тармоқли тиббиёт маркази қошида интервенцион кардиология бўлимини ташкил этиш лойиҳасини амалга оширди. Лойиҳа доирасида бу тиббиёт маркази энг замонавий ва юқори сифат даражасидаги “Philips Allura Clarity” русумли […]\nБожхона органлари мамлакатимиз сарҳадларида турувчи юртимизнинг дастлабки «қалқонлари» саналади. Шу боис мазкур соҳа қонунчилигини такомиллаштириш борасида қатор ислоҳотлар амалга оширилмоқда. Божхона ходимлари зиммасига муҳтарам Президентимиз ва ҳукуматимиз томонидан Ўзбекистон Республикасининг иқтисодий манфаатларини ҳимоя қилиш, божхона сиёсатини ишлаб чиқиш ва амалга оширишда иштирок этиш, божхона ҳақидаги қонун ҳужжатларига риоя этилишини назорат қилиш, божхона тўловларини ундириш, божхона […]\nХорижий инвестициялар орқали 2100 дан зиёд янги иш ўринлари яратилди\nБозор иқтисодиёти шароитида дунёнинг тараққий этган давлатлари билан ўзаро ишончли, манфаатли ҳамкорлик мамлакатни ривожлантиришнинг муҳим омилларидан бири ҳисобланади. Таъкидлаш жоизки, бу борада яратилган қулай инвестиция муҳити, чет эллик сармоядорлар учун яратилган имконият ва имтиёзлар мамлакатимиз иқтисодиётига тўғридан-тўғри хорижий инвестицияларни жалб этишда ҳал қилувчи аҳамиятга эга бўлмоқда. Айни соҳада вилоятимизда қўлга киритилаётган ютуқлар ҳам салмоқлидир. 2015 […]\nҚўлига қалам олган ҳар бир ижодкор борки, бу улуғ зотлар ҳақида сўз айтишга уринади. Жумладан, улуғ бобомиз Алишер Навоий ижодида ҳам бу мавзу ўз ифодасини топган. Бу борада сўз юритар эканмиз, дафъатан шоирнинг “Арбаъин” асаридаги халқимиз орасида жуда машҳур бўлиб кетган қуйидаги қитъаси ёдга тушади: Оналарнинг оёғи остидадур Равзаи жаннату жинон боғи. Равза боғи висолин […]\nПрезидентимиз Ислом Каримов раҳнамолигида аҳолининг ижтимоий ҳимояга муҳтож қатлами ҳар томонлама қўллаб-қувватланаётгани, жисмоний имконияти чекланган ёшларнинг билим олиши, спорт билан шуғулланиши учун кенг шароит яратилмоқда. Бунинг натижасида паралимпиячиларимиз спорт оламининг нуфузли мусобақаларида – Паралимпия ва Параосиё ўйинлари, қитъа ва жаҳон чемпионатларида улкан ғалабаларни қўлга киритмоқда. 2014 йил Жанубий Кореянинг Инчеон шаҳри мезбонлик қилган II Параосиё […]\nPage 86 of 202« First‹ Previous8485868788Next ›Last »


“Астана Опера” Генуяни лол қилди - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\n“Астана Опера” Генуяни лол қилди\n“Астана Опера” балети артистлари Италиянинг Генуя шаҳри аҳлига ҳақиқий Янги йил эртагини тақдим қилишди. Қозоғистон труппаси репертуарида Пётр Чайковскийнинг “Шчелкунчик” ва “Оққуш кўли” каби афсонавий балетлари бор. Карло Феличе театрида аншлаг – томошабинлар орасида ёшлар ҳам, болалар ҳам, катталар ҳам бор. 6 та спектаклга билетлар гастрол бошланишидан анча аввал сотилиб кетди.\nАЛТИНАЙ АСИЛМУРАТОВА, «АСТАНА ОПЕРА» БАЛЕТ ТРУППАСИ РАҲБАРИ:\n- Биз деярли труппанинг барча аъзоларини, 100 кишини, иккита таркибни олиб келдик. Улар бир-бирининг ўрнига чиқа олади. Иш режими, албатта, мураккаб. Чунки бундай улкан, техник жиҳатдан оғир спектаклларни кунига икки марта намойиш қилиш қийин. Аммо Қозоғистонни, Астанани, “Астана Опера”ни муносиб тақдим этиш истаги, ватанпарварлик ҳисси барча артистларга куч беради.\nТомошабинлар театрнинг ёш труппаси маҳорати ва спектаклда қўлланган режиссёр талқинининг техник жиҳатларини: кенг кўламдаги декорациялар, асл либослар, кўз ўнгимизда ўсиб борадиган улкан арчани юксак баҳолашди.\nСИМОНА МАРТИНИ, ТОМОШАБИН:\n– Менга ҳаммаси, айниқса, бош ролларни ижро этган артистлар ёқди. Уларнинг техникасига қойил қолиш керак. Саҳна безаклари, балериналар нафосати ва умуман спектакль ажойиб таассурот қолдирди.\nАГАТА ПОНТЕ, ТОМОШАБИН:\n– Балериналар рақси ва бош қаҳрамонлар, шунингдек, иккинчи актдаги саҳна ҳаракатлари, учар кема ва балиқча жуда ҳавасимни келтирди. Ва, албатта, артистлар ҳам.\nҚозоғистон артистларининг гастрол сафарлари Испанияда давом этади. Бу мамлакат томошабинлари учун труппа Чайковскийнинг “Оққуш кўли”ни намойиш этиш ниятида.\nҚозоғистон маданияти: 2018 йил якуни


Халқаро Амнистия ташкилотининг Марказий Осиё бўйича мутахассиси Майси Вейшердингнинг Озодликка айтишича, ўз ташкилоти Жаслиқдаги аянчли вазиятдан хабардор бўлиб, маҳбусларга нисбатан шафқатсиз қийноқларни тўхтатиш шартлигини билдиради.\n- Ҳозирда Жаслиқда содир этилаётган ҳолат бизни жуда ҳам ташвишлантирмоқда. Биз анчадан буён у ердаги вазият бўйича хавотиримизни билдириб келмоқдамиз. Жаслиқдаги диний ва сиëсий маҳбусларга нисбатан қўпол муносабатлар, айниқса, қийноқлар мунтазам кўриниш касб етган.\nБМТнинг инсон ҳуқуқлари бўйича қўмитасига ҳам Жаслиқдаги бу каби ҳолатлар маълум. Биз ҳар йил Жаслиқдаги аянчли ҳолат борасида бир неча бор халқаро миқёсда маълум қиламиз. У ердаги қийноқларни тўхтатиш талаби билан чиқилмоқда. Бироқ ҳозирда бирор-бир натижа бўлмаяпти.\nБизнингча, муаммони бартараф этиш учун Ўзбекистон ҳукуматига халқаро босимни кучайтириш зарур. Европа иттифоқи каби халқаро ташкилотлар, АҚШ, Германия сингари давлатлар Ўзбекистонга нисбатан қийноқларни тўхтатиш талаби билан чиқишлари керак. Ўзбекистоннинг инсон ҳуқуқлари борасида ўз мажбуриятлари бор. Бу мажбуриятларни улар бажаришга мажбур. Жаслиқдаги қийноқни тўхтатиш вақти етди, дейди Халқаро Амнистия ташкилотининг Марказий Осиё бўйича мутахассиси Майси Вейшердинг.\n25 ноябр куни Ҳюман Райтс Уотч ташкилоти ҳам Ўзбекистон ҳукуматини Жаслиқдаги вазият бўйича қаътий текширув ўтказиш ва қамоқхонадаги яқинлари билан учраша олмаётган аёлларга ўз қариндошлари билан кўришиш имконини беришга чақирган эди.\nХалқаро ташкилотларнинг бундай чақириқларига қарамай¸ 26 ноябр куни диний мотивлар билан қамалган укаси Алижон Ҳалимов билан учрашиб чиққан Тошкент вилоятининг Янгийўл туманида яшовчи Дилором Мирзаевага кўра¸ Жаслиқдаги зулм ва бедодлик авжга чиқмода.\n2000 йилда Ҳизбут-Таҳрир диний оқимига алоқадорликда айбланиб, ҳибсга олинган ва 12 йилга озодликдан маҳрум қилинган Алижон Ҳалимов 2005 йилдан буён Жаслиқ қамоқхонасида сақланади.\nУкаси билан учрашиб чиққан Дилором Мирзаева 19 ноябрда маҳбусларга қийноқ қўлланилгани ва очлик эълон қилган маҳбуслар ҳақида қўшимча маълумотларни Озодликка маълум қилди.\nДилором Мирзаеванинг укаси Алижон Ҳалимов ҳам 19 ноябр куни очлик эълон қилган маҳбуслар орасида бўлган.\nДилором Мирзаеванинг укасидан олган маълумотларига таянган ҳолда айтишича, 19 ноябр кунги қийноқлар натижасида бир маҳбус оламдан ўтган.\n- 24 ноябр куни соат 1 ларда кирдик. Бугун чиқдим. Икки сутка берди. Ичкаридаги муҳит жуда оғир. Болаларни шунақа зулмлашаяпти. 19 ноябр куни 5-отрядда прогулкада юрган болаларни “Нега уч киши юрибсан?” деб, Камолов Адҳам деган СНБнинг одами экан, болаларни олиб кириб дўппослаган. Ëнидаги 159-модда билан қамалган биродарлари “Нимага шунча зулм қиласан? Нима ҳаққинг бор?” деб бош кўтарса, 14та болани ўладиган қилиб зулмлаб, қўлларини синдириб, изоляторга ташлабди.\nОзодлик: Ҳозир жазо изоляторида 14та йигит борми?\n- 14та йигитдан биттасини шаҳид қилиб чиқариб юборишди. 13таси қолган бешинчи отрядда.\nОзодлик: Бу одам 19 ноябр кунги қийноқ натижасида ўлганми?\n- Ҳа. 19 ноябр куни битта шаҳид чиққан. Лекин ҳозир ҳеч ким билмаяпти қайси шаҳид. Кейин болалар ичкарида зулмга чидай олмасдан очлик эълон қилишибди душанба куни эрталабдан якшанба куни обедгача. Кейин СНБлар, лохмачлар кириб, буларга дўқ-пўписа қилган. Қип-яланғоч қилиб олиб чиқиб урадиган бўлишган. Урадиган бўлгандан булар “Тўртта шарт қўямиз. Ўшани бажарсанг, нима қилсанг қилавер” деб болалар қатъиятлик билан туришибди. Улар учта шартини бажаришгандан кейин бозор куни обедга овқатлангани чиқишибди.\nОзодлик: Нима шарт экан булар?\n- Азобламайсан, бундан бу ëғига бўлар-бўлмасга зулм қилмайсан.\nОзодлик: Нечта одам очлик эълон қилган?\n- 5- отряднинг 14тасини олиб чиқиб кетган бўлса, қолган болалар.\nОзодлик: Бу тахминан қанча бўлиши мумкин?\n- Ўзи битта отряддаги 40дан ошиқроқ намозхон болаларнинг 14 тасини олиб чиқиб кетиб изоляторга ташлаган. 30 та бола очлик эълон қилган. 19 ноябр куни бўлган воқеанинг устида менинг укам Ҳалимов Алижон бўлган. Эсингизда бўлса, мен сиз билан ўтган йил гаплашганимда, “Бошини ëриб юборибди. Изоляторда ëтибди, қидириб топа олмадик. Олти ойдан кейин топдик” деган эдим.\nОзодлик: Укангизнинг аҳволи қандай?\n- Аҳволи чатоқ. Озғин. Соғлиғи умуман йўқ. Калласига еган зарблар нервларига таъсир қилган. Асаблари чарчаган. “Бу ердаги зулмларга, қийноқларга чидашнинг иложи йўқ. Чегара тугади” деб ким бўлса мана ҳаммадан розичилигини сўраяпти. “Бизни шунақа азоблашаяптики, бизни тирик чиқариш нияти йўқ. Бизга бундан ортиқ зулм қилишларига чидай олмаймиз” деб мана бугун чиқдим, ҳали ўзимга кела олганим йўқ. “Яна битта қиладиган бўлсангизлар, сенларга очеред. Эндиги мана шунақа зулмни сенларнинг устингдан қиламиз” деб буларга ҳамиша дўқ-пўписа қилади.\nОзодлик: Бўлган воқеа сизнинг укангизнинг отрядида бўлган?\nОзодлик: Мана сиз учрашиб чиқибсиз. 21 кундан бери учраша олмай ўтирган аëллар нима қилишаяпти? Улар ҳали ҳам кутиб ўтиришибдими ë қайтиб кетишдими?\n- Ўтиришибди. Кеча кечқурун Андижондан келган иккита оилани қайтариб юборишди. Кечқурунги 1 да поезд бор. Кечқурунги 1 даги поездга соат 12 да зўрлик қилиб мана шу ердаги ходимлар олиб чиқиб “Кетасан” деб зўрлик қилиб чиқариб юборишди. Мана 18 кун бўлди андижонлик битта ая ўтирибди. Тошкентликлар бор иккита-учта хўжалик, Қаршидан келганлар ўтирибди иккита-учта хўжалик. Улар ҳам шу вазиятда. “Кирмайсан, кетасан. Сенларга свидание йўқ” деган гап, дейди 26 ноябр куни диний мотивлар билан қамалган укаси Алижон Ҳалимов билан учрашиб чиққан Дилором Мирзаева.\nҚорақалпоғистоннинг шимолий чеккасида жойлашган “Жаслиқ” колонияси халқ орасида “борса келмас” номини олган.


Фавқулодда вазиятлар 28.08.2020 13:56\nҚОИДАЛАРГА АМАЛ ҚИЛИШНИ УНУТМАНГ!\nЮз бераётган ёнғинларга асосий сабаб болаларни қаровсиз қолдириш, газ ва электр асбобларидан фойдаланишда ёнғин хавфсизлиги қоидаларига риоя қилмаслик сабаб бўлмоқда. Баъзида олов, газ, электр иситиш асбобларидан нотўғри фойдаланиш, уларга эътиборсизлик ёнғинга сабаб бўляпти.\nХалқимизда «Олов дўст, олов душман», деган ибора бежиз айтилмаган. Дарҳақиқат, инсонларга қувонч, иссиқлик бахш этувчи оловдан тўғри фойдаланилса, у беминнат хизмат қилади, агар озгина тизгиндан чиқса ёки нотўғри фойдаланилганда ғам-ташвиш олиб келади, кулфатларга сабабчи бўлади.\nУнутмангки, ҳар бир ёнғин бу йўқотишдир. Кўплаб йиғилган мол-мулкимиз саноқли дақиқаларда ёниб кул бўлади. Бунинг эса олдини биргаликда олишимиз мумкин.\nЎзбекистон Республикаси Вазирлар Маҳкамаси аппарати Ҳукумат уйи биносидан фойдаланиш бошқармасида ва Хўжалик фаолияти ошқармасининг Автохўжалиги биносида ЁХТТЭБ катта инспектори, катта лейтенант


24 март куни АТБ «Асака банк» Андижон филиали бошқарувчиси лавозимида ишлаган Д.Т. ва мазкур филиал кредит бўлими бошлиғи бўлган Х.М.га нисбатан жиноят иши қўзғатилди. Бу ҳақда Бош прокуратура матбуот хизмати Kun.uz'га маълум қилди.\nМаълум қилинишича, 1980 йилда туғилган филиал собиқ бошлиғи ҳамда банк кредит бўлими бошлиғи лавозимида ишлаган шахс томонидан «Ш. ифори» МЧЖга Андижон шаҳар, Юксалиш кўчасида 5 қаватли турар жой биноси қурилиши учун ажратилган 2 миллиард 960 миллион сўм кредит маблағлари мақсадли сарфланмасдан ўзлаштириб юборилган. Банк собиқ амалдорлари пулларнинг самарасиз сарфланиши ва бу билан банк манфаатларига жуда кўп миқдорда зарар етказилишига сабабчи бўлганликда айбланмоқда.\nШундан келиб чиқиб, банк филиали собиқ мутасаддиларига нисбатан Жиноят кодексининг 207-моддаси («Мансабга совуққонлик билан қараш») 1-қисми ва 205-моддаси («Мансаб ваколатини суиистеъмол қилиш») 2-қисми «а» банди билан айб эълон қилинган.\n«Асака» банк: «Тошкент металлургия заводи» банкнинг йирик молиявий лойиҳаси\n«Асака» банк: Европа тикланиш ва тараққиёт банки билан 50 млн долларлик битим имзоланди\n«Асака» банк Бошқарув раиси ёш ходимлар билан онлайн учрашув ўтказди\n«Асака» банк биноси BIM технологияси ёрдамида барпо этилмоқда


Коронавируснинг янги штаммлари қанчайлик хавфли\n6 Апрель 11:19\nNUR-SULTAN. Kazinform – Бугун Ҳукумат йиғилишида ҚР соғлиқни сақлаш вазири Алексей Цой янги коронавирус штаммлари таҳдиди ҳақида маълумот берди, деб хабар беради Kazinform мухбири.\nҚозоғистонда қайси ҳудудлар «қизил» зонада Қозоғистонда 49 мингдан ортиқ одам коронавирусдан даволанмоқда Қозоғистонда коронавирусдан соғайиб чиққанлар жами сони 878 мингдан ошди\n«Жаҳон соғлиқни сақлаш ташкилоти маълумотларига кўра, британ штамми жаҳонда 130 мамлакатда, жанубий африка штамми 80 мамлакатда ва бразилия штамми 45 мамлакатда аниқланган. Янги мутацияларни аниқлаш учун биз доимо мамлакатда айланиб юрадиган КВИ штаммларининг генетик тадқиқотларини олиб борамиз. Масалан, март ойида мамлакатда британ ва жанубий африка штаммларининг айланиши аниқланди», - деди вазир.\nВазирнинг сўзларига кўра, сўнгги тадқиқотлар натижаларига кўра, коронавируснинг британ штамми дастлабки штаммга қараганда хавфли. Уни юқтирган одамларнинг касалхонага ётқизилиши ва ўлим хавфи ҳам юқори.\n«Бразилия штамми кўп ўлимга олиб келмайди. Бироқ, у COVID-19нинг дастлабки штаммга қараганда осонроқ юқади. Бундан ташқари, коронавируснинг британ штамми ўтган йилги штаммга нисбатан 1,7 баравар, жанубий африка штаммига қараганда 1,5 баравар ва бразилия штаммига қараганда 2 баравар тез тарқалади. Бундан ташқари, репродукциялар сони 1,1 дан 1,9 гача кўпайиши мумкин», - деди Алексей Цой.\n1 ҚР Энергетика вазири ўринбосари: Қозоғистонда АЭС қурилиши масаласи ўрганилмоқда\n2 Қозоғистонда қайси давлатларнинг вакцина паспортлари амал қилади\n3 ҚР Бош вазирининг биринчи ўринбосари Россия Федерацияси Давлат котиби билан икки томонлама ҳамкорлик масалаларини муҳокама қилди\n4 Қозоғистон Президенти «Digital Bridge» халқаро технология форумида иштирок этди\n5 Қозоғистонда 148 кишига коронавирусли пневмония ташхиси қўйилган\n6 Қозоғистонда қайта тикланадиган энергия манбалари учун тарифлар пасайди


ОҚОЛТИН ТУМАНИНИНГ “ШОДЛИК” МАҲАЛЛАСИДА ЯНГИ ТИКУВЧИЛИК КОРХОНАСИ ИШ БОШЛАДИ\nby · Published 10.05.2019 · Updated 10.05.2019\nЎзбекистон Республикаси Президентининг 2017-2019 йилларда тўқимачилик ва тикув-трикотаж саноатини янада ривожлантириш чора-тадбирлари дастури тўғрисида”ги қарори ижроси доирасида “Ўзпахтасаноат” АЖ томонидан тўрт босқичли инвестицион лойиҳаларни амалга ошириш эвазига мамлакатимизда 120 та хом ашёни қайта ишлаш ва ундан тайёр маҳсулот ишлаб чиқариш корхоналарини барпо этиш чоралари кўрилмоқда. Ана шу лойиҳалар ўзлаштирилиши эвазига республикамизда 27 минг киши янги иш ўринлари билан таъминланади ва тайёр ва ярим тайёр маҳсулотларнинг экспортдаги улуши 65 фоиздан оширилади.\nАмалга оширилаётган лойиҳалар самарасида жорий йилнинг ўзида вилоятимизда ҳозиргача учта тўқимачилик мажмуалари барпо этилди. 2019 йил давомида вилоятда жами шундай 32 та тикувчилик ва тўқимачилик корхоналарини ташкил этиш ҳамда уларда хотин-қизлар учун 4200 та янги иш ўринлари яратиш вазифалари белгилаб олинган.\nОқолтин туманининг “Шодлик” маҳалла фуқаролар йиғини марказий қўрғонида “Ўзпахтасаноат” акциядорлик жамияти томонидан яна битта, яъни бир сменада 120 нафар тикувчи фаолият кўрсатадиган, замонавий тикув машиналари билан жиҳозланган “Сирдарё барака чеварлари” масъулияти чекланган жамияти шаклидаги тикувчилик фабрикаси ишга туширилди. Фабрикани барпо этишга “Ўзпахтасаноат” акциядорлик жамиятининг 1 миллиард 80 миллион сўмлик маблағи йўналтирилди.\nТикувчилик корхонаси очилишига бағишланган тадбирда вилоят ҳокими Ғофуржон Мирзаев, Ўзбекистон Республикаси Бош вазири ўринбосари, республика Хотин-қизлар қўмитаси раиси Танзила Норбоевалар сўзга чиқиб, оқолтинликларни меҳр-мурувват ойи саналмиш Рамазон кунларида шундай корхонага эга бўлганликлари билан қутлашди ва фабрика жамоаси аъзолари ишига ривож тилашди.\nҲозирда тикувчилик корхонасида ойига 10-12 мингта касалахоналар учун ётоқ (прос-тина, ёстиқ, кўрпа) буюмлари тикиб, тайёрланади. Бу ерда корхона ва ташкилотлар учун махсус кийим-бош тикиш ҳам кенг йўлга қўйилади ва келгусида хотин-қизлар учун корхонада 480 та янги иш ўринлари яратилади.\n—Қишлоғимизда шу вақтгача биронта ҳам хизмат кўрсатиш корхонаси йўқ эди, — дейди тикувчилик корхонаси бош бичувчиси Ирода Жўраева. —Ўзим 10 километрлик йўлдан қатнаб, туман марказидаги тикувчилик фабрикасида ишлардим. Қишлоғимизда шундай замонавий корхонанинг қуриб, ишга туширилиши менга ўхшаган юзлаб хотин-қизларнинг доимий иш билан бандлигини таъминлади. Чеварлик касбини танлаб, қишлоғимизнинг ўзида ишлаётганим, элга нафим тегаётганидан бахтиёрман.\n—Биздек уй бекалари учун замонавий фабрика фаолиятининг йўлга қўйилганлиги кўнглимиздаги иш бўлди, —дейди ёш тикувчи Дилдора Қўшимова. —Маҳалламизда фабрика очилишини эшитиб, туман марказидаги корхонада малакамизни ошириб, амалиётни ўтадик. Қисқа вақтда моҳир чеварлардек қўлимиз келишиб қолди. Ҳозир шифохоналар учун мўлжалланган ётоқ буюмларини замонавий андозаларга мос ва чиройли қилиб тикиб, буюртмачиларга етказиб бераяпмиз.\n3 МИЛЛИАРД СЎМЛИК МОЛ-МУЛК АУКЦИОНГА ЧИҚАРИЛДИ\nby · Published 22.10.2018\nby · Published 18.11.2019\nСОЛИҚ ТУРЛАРИ 2019 ЙИЛДАН 19 ТАДАН 15 ТАГАЧА ҚИСҚАРАДИ\nby · Published 26.12.2018\nONLAYN GAZETA (1)\n“Сирдарё ҳақиқати” газетасининг 2020 йил 1 апрелдаги 27-сони (онлайн)\nБОЗОР БЕДАРВОЗА ЭМАС


Эл-юрт ишига камарбасталик бахти | Ўзбекистон "Адолат" социал-демократик партияси\n17 Май, 11:59 • Депутат минбари, Навоий вилояти, Янгиликлар • 357 марта кўрилди • Комментариев к записи Эл-юрт ишига камарбасталик бахти нет\nМалакатимизда амалга оширилаётган улкан бунёдкорликларда фаол иштирок этиш, эл-юрт ишига камарбаста бўлиш ҳар бир юртдошимиз учун катта бахтдир. Айниқса, эл-юрт ишончини қозониш депутат сифатида давлат хокимияти бошқаруви вакиллик органларда сайловчилар манфаатларини ифода этш шарафлидир. Мен ҳам шаҳримиздаги “Гулзор” сайлов округидан халқ депутатлари Навоий вилоят Кенгаши депутати этиб сайланганлигимдан баҳтиёрман. Навоий вилоят Кенгашидаги 8 кишидан иборат Ўзбекистон “Адолат” СДП депутатлик гуруҳи аъзоси сифатида шаҳримиз, вилоятимиз миқёсидаги кенг кўламли тараққиёт одамларини таъминлашда бевосита иштирок этаётганлигимдан ҳақли равишда фахрланаман.\nМамлакатимизда тобора жадаллашаётган ислоҳотларнинг янги босқичи биз депутатлар зиммасига ҳам катта масъулият юкламоқда. Депутатлик гуруҳимиз томонидан ана шуни ҳис этган ҳолда ижтимоий –иқтисодий ҳаётнинг барча йўналишларида партиямизнинг ғоя ва Сайловолди дастуридан келиб чиқиб фаолият юритиляпти. Аниқ мақсадга йўналтирилган режалар асосида сайловчилар билан учрашувлар ўтказилмоқда. Ҳар ойда бир марта сайловчиларнинг қабули ташкил этилган. Ўзбекистон Республикасининг янгидан қабул қилинаётган қонунлари, Президент фармон ва қарораларининг мазмун-моҳияти ва аҳамияти корхона ва ташкилотлар жамоалари ҳамда кенг аҳоли ўртасида, шунингдек, ОАВ да тарғибот қилинмоқда. Қонун ва қарорларнинг ҳудуддаги ижроси ҳамда фуқароларнинг муаммолари юзасидан тегишли ташкилот ва идораларга депутатлик сўровлари юборилиб, ижобий ҳал этилишига эришилмоқда.\nБулар билан бир қаторда ҳалқ депутатлари вилоят ва шаҳар Кенгашларидаги Ўзбекистон “Адолат” СДП депутатлик гуруҳи аъзолари ҳудудлардаги камчилик ва муаммоларни ҳал этиш юзасидан сайловчилар мурожаатлари асосида бевосита ҳомийлик ёрдамлари кўрсатилмоқда. Меннинг ўзим ҳам ана шундай хайрли тадбирларда бевосита иштирок этиб, умумҳалқ ишига фойдам тегаётганидан хурсандман. Жумладан, ўтган йилинг кеч кузида Навоий шаҳридаги 16-сонли имконияти чекланган болалар учун иқтисослаштирилган мактабгача таълим муассаси раҳбари муассаса биносини таъмирлаш, ҳудудини кўкаламзорлаштириш ва ободонлаштириш учун зарур бўлган корхонамизда ишлаб чиқариладиган 60 погонометр 63 миллиметрлик ҳамда 695 погонаметр 20 миллиметрлик қувурлар билан таъминлашда ҳомийлик ёрдами кўрсатишимни сўраб мурожаат этди.\nШу хусусида бош корхонамиз бўлган “Шўртан газ кимё комплекси” МЧЖ раҳбарига мурожаатим қабул қилиниб қисқа даврда ҳомийлик ёрдамини амалга оширдик. Лекин шу йилнинг 5 май куни муассаса раҳбари И.Р.Курмаевадан кўрсатилган ҳомийлик учун миннатдорчилик мактубини олиб, мазмуни билан танишар эканман, беҳад қувондим. Унда биз етказиб берган қувурлар туфайли боғчага сув етказиб бериш муаммоси ҳал этилиб, муасаса ҳовлисида 300 туп сасна кўчати ҳамда минг туп турли гуллар экилиб парваришланаётганилиги бундан тарбияланувчилар хурсанд эканлигини баён этилган эди.\nБиз, навоийлик депутатлар келгусида ҳам фаолиятимизни бугунги талаблар даражасида такомиллаштириб бориш, аҳолини ўйлантираётган муаммоларни ҳал этишда сидқидилдан меҳнат қилаверамиз.\nхалқ депутатлари Навоий вилоят Кенгаш депутати.\nЭл-юрт ишига камарбасталик бахти was last modified: Май 17th, 2017 by matbuot\n« Камчиликлардан тўғри хулоса чиқарилди Ўзбекистон-Хитой: ҳамкорликнинг янги босқичи »


Ишбилармон ака-ука Крафтлар\n“Германия капитали Россиянинг узоқ Осиёдаги Хива деб аталган мамлакатига ҳам етиб борди. Ака-ука Крафтлар Хиванинг шаҳар ва қишлоқларида пахта тозаловчи ва ёғ ишлаб чиқарувчи заводлар қурдилар, банклар очдилар”. “Берлинер цайтунг” газетаси. 1914 йил 19 июн.\nДарвоқе, нуфузли немис газетаси фахр-ифтихор билан бутун дунёга овоза қилган Осиёнинг узоқ чекка ўлкасидаги шаҳар ва қишлоқларида янгилик яратиб замонавий пахта тозалаш заводлари, банклар очишга журъат этган ишбилармон ака-ука Крафтлар ким эди? Нега немис газетаси улар ҳақида оғизларидан бол томиб мақолалар ёзди? Ахир Хива ва Бухоро хонликлари аллақачон Россиянинг ярим мустамлакасига айланган эдику?\nЧиндан ҳам ўша мақола эълон этилганидан 42 кун ўтар-ўтмасдан Германия I-жаҳон урушини бошлаб юборган бўлса, ишбилармон ака-ука Крафтларнинг узоқ Хива ҳамда Фарғона водийсидаги йирик корхоналари нима бўлди деган ҳаққоний савол туғилади.\nАслида, “Берлинер цайтунг” Ўрта Осиё хонликларида етиштирилаётган арзон ва сифатли пахта, шириндан-шакар мева, жун, қоракўл тери, мўйна каби ноз-неъматларни тарғиб этиб келаётган ягона газета эмасди. Россия, Германия, Франция, Буюк Британия, Италияда нашр этилаётган газета ва журналлар XIX асрдан буён Ўрта Осиёнинг Қора ва Қизил қумлари остида нефть конлари, Бухоро амирлигида олтин тоғлари, Фарғона водийсида бебаҳо маъдан – уран манбаалари борлигини тез-тез эълон этиб турардилар. Улар ўз олимларини Хива, Бухоро, Қўқон хонликларига дарвеш қиёфасида жўнатиб, зарур маълумотларни олиб турардилар.\nЎша даврларда Хоразмдан Германияга нафақат пахта толаси, ёғ, балки мол териси, жун ва ҳатто сўйилган қўйларнинг ичак-чавоғи ҳам темир канистраларга жойлаб жўнатиларди. Худди шунингдек АҚШга беда уруғи, Англияга қовун қоқи, Японияга доривор гиёҳлар бот-бот экспорт қилиниб турган. Айнан шунинг учун ҳам хорижий савдогарлар, урушқоқ генераллар Хива хонлигини рус губерниясига айлантириш, немис корчалонлари Ўрта Осиёга бутунлай эгалик этиш, мустамлакадаги аҳолининг қонини зулукдек сўриш учун I-жаҳон урушини бошлаган эдилар.\nКези келганда германияликларни Россияга, русларнинг Хива, Бухоро, Қўқон хонликларига суқилиб киришларига бироз тўхталиб ўтамиз. Европага дарча очган Рус подшоси Петр-I, сўнгра Екатерина-II немис тадбиркорлари, айниқса савдогарларига кенг имкониятлар яратиб бердилар. Келиб чиқиши немислардан бўлган Екатерина II Император аъло ҳазратлари 1763 йилда махсус манифест эълон этиб Россияга кўчиб келган муҳожир деҳқонларга 30 десятинадан ер улашди ва 10 йил солиқлардан озод этади. Натижада минглаб немис ишбилармонлари Урал, Одесса, Ставрополь, Волга бўйларига жойлашиб катта-кичик корхоналар очдилар, деҳқончилик, чорвачиликни ривожлантириб юбордилар. Наполеон босқини (1812 йил) даврида Россияга ўн минглаб немислар қочиб ўтган. 1897 йилги аҳоли рўйхатига кўра Россиядаги немисларнинг сони 1,8 миллион кишига етган. Улар электр асбоблари ишлаб чиқарадиган “Сименс” компаниясига асос солдилар, Россия темир йўллари ва банк тизимини такомиллаштирдилар. Жумладан генерал Николай Осипович Крафт Москва - Санкт-Петербург темир йўлининг бошлиғи, Константин Николаевич фон Кауфман 1873 йилда Хивани забт этган Туркистон генерал-губернатори “Ярим оқ подшо”, шунинг-дек рус армиясини динамит портловчи моддаси билан таъминлаб турган Альфред Нобель ва бошқалар Ўрта Осиёда кўплаб савдо-саноат корхоналари очдилар.\nШуни эслатиб ўтиш жоизки, шўролар ҳукмронлиги даврида чоп этилган тарихий, бадиий, публицистик адабиётлар бирёқлама синфий-сиёсий нуқтаи назардан баён этилгани сабабли немис миллатига мансуб кишилар ҳақида аксарият китобхонлар онгида улар тўғрисида ножоиз, нохолис тасаввурлар ҳосил бўлган. Бунга I ва Иккинчи жаҳон урушларининг келиб чиқишига сабаб бўлган фашистлар Германияси раҳбарлари Бисмарк, Гитлер, Гимлер, Геринг каби сиёсий арбоблар ва баъзи тарихчилар айбдордирлар.\nТараққийпарвар, аниқ ҳисоб-китоблар билан иш юритувчи, кўнгли очиқ иқтидорли немис миллатига мансуб халқлар бир неча маҳаллий ва жаҳон урушларига мажбуран тортилганлиги ҳаммага аён.\nНемисларнинг менонит тоифасига мансуб ажойиб кишилари ҳам борки, улар худди мўмин-мусофирлар каби ёшлигидан қўлига қурол олмаслик, одам ўлдирмаслик, ҳалол ва покиза яшаш ғоялари остида тарбия топганлар.\nХивани забт этган руслашган немис генерали фон Кауфман Хоразм воҳасига 150 нафар немис-менонит оилаларини жўнатган. Улар Хива яқинидаги Оқ мачит қишлоғида 1936 йилгача яшаганлар. Шулар туфайли халқимиз картошка, бодринг, карам, помидор, лавлаги нималигини билди. Уларни экиш, тарбиялаш, ейишни ўрганди.\nХивадаги Нуруллабой саройи, касалхона, почта, телеграф, Урганч пахта-ёғ заводи, фотография, керосин, лампа, сепаратор, электр двигатели каби янгиликлар айнан немис ишбилармонлари томонидан Хоразмга – тўғрироғи бутун Ўрта Осиёга расм бўлган эди.\nЭнг муҳими Россияда қўним топган ака-ука Иоган ва Генрих Крафтлар 1883 йилда Москвада, 1885 йилда Фарғона водийсининг Қўқон шаҳрида, 1903 йилда Янги Урганчда банк тизимини йўлга қўйдилар, савдо йўллари, кўплаб пахта тозалаш ва ёғ, совун ишлаб чиқариш заводларини ривожлантирдилар.\nСулоланинг кенжа вакили Александр Николаевич Крафт болалигидан ўткир зеҳнли, рус ва немис тилларини аъло даражада биладиган, савдо иши ва техникага қизиқувчан йигит бўлиб ўсди. Отасига қарашли савдо уйларида, фабрика ва заводларида, чет элларда ишлаб, тажриба орттирди. 1901 йил 20 январда белгиялик аслзода Эмма Бернес билан турмуш қурди. Ёш келин-куёвлар аввал Қўқон шаҳрида, сўнгра Янги Урганчга келиб савдо-саноат ишларини отасидан қабул қилиб олдилар.\nЭндиги навбатда ака-ука Крафтлар асос солган савдо-саноат корхоналари сон ва сифатини замонавий уй-жой, янги техника ва технология билан қуроллантириб янада кўпроқ капитал тўплаш бош вазифа қилиб белгиланди. Шу мақсадда Крафтлар Қўқон ва Янги Урганчда икки қаватли банк, яшаш жойи ва завод ишчи корпусларини бунёд этдилар. Наманган, Поп, Олтиариқ, Серово, Скобелев (Янги Фарғона) шаҳар ва қишлоқларидаги савдо уйлари ва пахта заводлари учун Германия ва АҚШдан янги барабан, жувоз, “Жин” дастгоҳлари олиб келиб ўрнатилди.\nКрафтларнинг ишбилармонлик ва тадбиркорлик хусусиятлари бир томондан Россия ҳукуматига катта фойда келтираётган бўлса, иккинчи томондан маҳаллий бой-зодагонларни илғор техникага асосланган завод ва фабрикаларни юритиш, ишчилар синфини шакллантириш, бозор иқтисодий сиёсати тамойиллари асосида чет эл инвестицияси кириб келишини тезлаштирган эди.\nКрафтлар хом ашё сотиб олиш билан кифояланиб қолмадилар, балки уларнинг орзуси янада кўпроқ даромад олиш, шу худудда тўла ҳукмрон бўлиб қолиш эди. Бу даромад нима эвазига келаётгани уларни умуман қизиқтирмасди. 1910 йилда Крафтлар Янги Урганчдаги пахта тозалаш заводига тўла ҳукмрон бўлиб янги биноларни қуришга киришдилар. Икки йил давом этган қурилиш 1912 йил ниҳоясига етди ва янги завод ёғ-мой жувоз ва совун ишлаб чиқариш цехларига эга бўлди. Янги завод цехлари Англия ва АҚШдан келтирилган замонавий ускуналар билан жиҳозланди ва ишлаб чиқариш қуввати ва маҳсулот чиқариш унумдорлиги икки – уч баробар оширилди. Ёғ-мой чиқариш бўлимида учта очиқ пресс, битта икки қозонли ўчоқ, битта гидропресс, биттадан вальцовка ва чигитни тозалаш ускунаси бўлиб уларни ишлатишда 150 киши меҳнат қилган. Крафт томонидан қўйилган ишбошқарувчилар уларни аёвсиз эксплуатация қиларди.\nМеҳнат фахрийларидан бири А.Т.Пискунов: “Заводдаги иш сменалари катталарга ҳам, ўспирин ва болаларга ҳам бир хил давом этарди, аммо иш ҳақи берилганда болалар анча кам оларди. Дам олиш кунларисиз ишлардик. Шароит ачинарли ҳолда, иш жойларимиз чанг-тўзанг бўлиб ифлосланиб қоларди. Иш хавфсизлигини таъминлаш учун умуман ҳеч нарса қилинмас эди”, дейди.\nУмуман айтганда минглаб қоғоз пуллар бу заводнинг пайдо бўлишига ва шу билан бирга унинг ишчиларини очиқдан очиқ темир панжалари билан бўғиб, уларни ишлаб чиқариш хом ашёсига тенг қилиб қўйди. Шунга ўхшаш ўнлаб заводлар, “Большая Ярославская мануфактура”, Крафтлар, Шлоссберг, Майкарт, “Стукен и К” ва бошқа компаниялар томонидан кичикроқ бўлсада юритилиб фаолият олиб бордилар. Уларнинг барчаси маҳаллий аҳолининг тинимсиз меҳнат қилиши эвазига даромад олдилар.\nМаҳаллий савдогарлар Ю.Салимжонов, Д.Нуров, К.Иброҳимов, А.Оллаберганов, Э.Дўсчонов, В.Ботиров, К.Юсупов, М.Сафоев, Х.Авазжонов каби майда буржуалар аста-секин ака-ука Баққолов, Отабоев, Мадиёров, Д.Ризаевлар Крафтлар сафига қўшила бордилар.\nУрганчдаги Рус-Осиё банки орқали пахтакор ва заводчи бойларга имтиёзли кредит бериш бошланди. Натижада 1903-1916 йилларда Хивада 8 та, Янги Урганчда 2 та, Гурланда 3 та, Хонқада 4 та, Тошҳовузда 1 та, “Хитой” (Манғит)да 1 та турли заводлар ишга туширилди. Шулардан 4 ёғ-совун заводи, 4 пахта тозалаш заводи, 4 терини қайта ишлаш заводи, 11 та ғишт заводи қурилди.\nАка-ука Крафтлар маҳаллий заводчи бойларга ўрнак (эталон) бўлганидан ва охир оқибатда замоннинг зўрлиги туфайли азият чекканлиги ва уларнинг фожиали тақдири ҳақида кейинги саҳифаларда бироз тўхталиб ўтамиз.\nАлександр Крафт (1880-1935)\nОқмачитлик немислар (1884-1936)


«Набий соллаллоҳу алайҳи васалламнинг сочлари қандай эди?» – дедим.\n«Расулуллоҳ соллаллоҳу алайҳи васалламнинг сочлари елкаларига уриб турарди».\n«Икки қулоқларининг юмшоқ ерига», дейилган.\nБундан Расулуллоҳ соллаллоҳу алайҳи васалламнинг муборак сочлари, янги олдирилган ва ўсган пайти эътиборидан, баъзи вақтларда қулоқларининг уст қисмида, баъзи вақтда қулоқларининг юмшоқ жойига баробар ва баъзида елкаларига тегиб турадиган ҳолатлар бўлгани келиб чиқади.\n«Аҳли китоблар сочларини тушириб юрар эдилар. Мушриклар эса, бошларидан фарқ очар эдилар. Расулуллоҳ соллаллоҳу алайҳи васаллам ўзларига амр қилинмаган нарсада аҳли китобларга мувофиқ иш қилишни яхши кўрар эдилар. Бас, Расулуллоҳ соллаллоҳу алайҳи васаллам пешона сочларини тушириб юрдилар. Кейинроқ фарқ очдилар».\nЎша пайтда Расулуллоҳ соллаллоҳу алайҳи васаллам бошлиқ мусулмонлар бутпараст мушриклар ва аввал самовий китобга эга бўлган яҳудий ва насронийлар билан алоқада бўлар эдилар. Баъзи ишларда мазкур икки томондан бирини танлаш зарурати туғилиб қолар эди. Шунда мусулмонлар доимо аҳли китоблар томонини олар эдилар. Мисол учун, Рум ва Форс давлатлари уруш қилсалар, аҳли китоб бўлгани учун мусулмонлар румликларнинг тарафини олар эдилар. Чунки, Ислом ҳам ўша аҳли китоблар ишининг охирги ва мукаммал нуқтаси эди. Ўша вақтдаги аҳли китоблар дийнлари ва илоҳий китобларини бузган бўлсалар ҳам, мусулмонларга мушриклардан кўра яқинроқ эдилар. Шунинг учун ҳам, «Набий соллаллоҳу алайҳи васаллам ўзларига амр қилинмаган нарсада аҳли китобларга мувофиқ иш қилишни яхши кўрар эдилар».\nАлбатта, Аллоҳдан амр келган ишларда бош¬қа¬ларнинг қилмишига ҳеч қандай эътибор йўқ. Аммо баъзи ишларда Аллоҳнинг амри йўқ бўлса, худди ўша ишни мушриклар бир хил, аҳли китоб¬лар бошқача қиладиган бўлсалар, Расулуллоҳ соллаллоҳу алайҳи васаллам аҳли китобларнинг услубини танлар эдилар. Жумладан, сочни тарашда:\n«Аҳли китоблар сочларини тушириб юрар эдилар».\n«Мушриклар эса бошларидан фарқ очар эдилар.»\nБу масалада Расулуллоҳ соллаллоҳу алайҳи васалламга амр ҳам келмаган эди.\n«Бас, Расулуллоҳ соллаллоҳу алайҳи васаллам пешона сочларини тушириб юрдилар.»\nБу билан аҳли китобларга мувофиқ иш тутиб, мушрикларга хилоф қилдилар. Вақти-соати етиб, у зотга Аллоҳ таолонинг амри келганда эса,\n«Кейинроқ фарқ очдилар».\nОиша онамиз розияллоҳу анҳодан Расулуллоҳ соллаллоҳу алайҳи васалламнинг сочларини ювиб, сўнг фарқ очиб тараб қўйишлари ҳақида бир неча ривоятлар келган.\n«Расулуллоҳ соллаллоҳу алайҳи васалламнинг бошларининг олд қисми ва соқоллари мошгуруч эди. Мойлаган пайтларида билинмай қолар эди. Бошлари тўзиб турганда билинар эди. Ул зотнинг соқоллари қалин эди».\n«Юзлари қилич мисоли эдими?» – деди.\n«Йўқ. Қуёш ва ой мисоли бўлиб, думалоқ эди», – деди у».


Депутат “Аёллар дафтари”да рўйхатда турувчи аёлга тикув машинаси совға қилди\n03.01.2022 Чоп этиш учун\nМуаммонинг катта-кичиги бўлмайди, ҳар бири ортида инсон манфаати туради. Агар одамларни ўйлантириб келаётган масалалар жойида ҳал этилса, уларда олдинга интилиш, ҳаракат бўлади, ҳаётдан мамнун яшайди.\nБошқача айтганда, ҳар бир кунидан хурсанд, бахтли одамларгина дунёни янгилашга, ўзгартиришга қодир бўлади. Бу — инкор қилиб бўлмас ҳақиқат.\nКейинги йилларда мамлакатимизда халқ билан мулоқот қилиш, жойлардаги муаммоларни ўрганиш ва уларнинг ечимини топиш борасида амалга оширилаётган кенг қамровли ишлар аҳолининг турмуш фаровонлигини оширишга хизмат қилаётир.\nАйниқса, халқ вакили бўлган депутатларнинг маҳаллама-маҳалла, хонадонма-хонадон юриб, аҳоли билан очиқ мулоқотларга киришаётгани одамларнинг адолатга, давлатга, эртанги кунга ишончини янада мустаҳкамламоқда.\nОлий Мажлис Қонунчилик палатаси депутати, Экология ва атроф-муҳитни муҳофаза қилиш масалалари қўмитаси аъзоси Ислом Хушвақтов Янги – 2022 йилнинг илк кунини сайловчилар билан мулоқот қилишдан бошлади.\nСир эмаски, аҳоли муаммоларини аниқлаш ва ижтимоий ҳимояга муҳтож оилаларга ҳар томонлама кўмак бериш мақсадида йирик ижтимоий дастурлар - “Темир дафтар” ва “Аёллар дафтари” тизими яратилган эди. Халқ вакили ҳудуддаги учрашувлари давомида Чироқчи тумани “Чоштепа” маҳалласида яшовчи Х.Бозорова хонадонида бўлиб, унинг яшаш шароитини ўрганди.\nОчиқ ва самимий мулоқотлар давомида хонадон соҳибаси тикиш-бичишдан хабардор эканлигини, лекин тикув машинасини сотиб олишга имконияти йўқлигини билдирди. Депутат бу масалани ўз назоратига олиб, Х.Бозоровага шу куннинг ўзида тикув машинаси совға қилди.\n–Жойларда ўтказилаётган юзма-юз мулоқот ва суҳбатлар натижасида инсон манфаатларининг рўёбга чиқарилиши аҳолининг эртанги кунга бўлган ишончини янада мустаҳкамлайди, кучига куч, ғайратига ғайрат қўшади, – дейди депутат И.Хушвақтов. – Шу нуқтаи назардан, Янги йилнинг илк кунида сайловчилар билан мулоқот қилиб, уларнинг дарду ташвишлари билан қизиқдик. Энг муҳими, кўплаб масалаларнинг ечимини топишга муваффақ бўлдик.\nДарвоқе, депутат ташаббуси билан тикувчилик фаолиятини бошлаш истагида бўлган аёлга туман марказининг аҳоли гавжум жойларидан ижара асосида жой қилиб бериладиган бўлди.\nКўришлар сони: 161


ФИТНАЛАРДАН ОМОН ҚОЛИШ – .:: Xadicha.uz\nФИТНАЛАРДАН ОМОН ҚОЛИШ\nИнсонни бошқа мавжудотлардан ажратиб турадиган асосий нарса – унинг ақли ва фикрлашидир. Шундай экан, у қайсидир фикрларга кўра яшаш ва ҳаётини онгли равишда қабул қилинган қарорлар устига қуришга интилади. Азалдан, дунёдаги турли хил кучлар айни шу жиҳатдан фойдаланган ҳолда инсонларни бошқаришга, уларни ўзлари истаган ишларни бажартиришга уриниб келган. Айниқса, бу ҳолат бугунги глобаллашув даврида яққол намоён бўла бошлади ва инсонларнинг онгини бошқаришга интилиш юқори “чўққи”ларга кўтарилди. Натижада, инсон ўзи англамаган ва тушунмаган ҳолда айни шу кучларнинг иш қуролига айланиши, уларга билиб-билмай хизмат қилиши мумкин бўлиб қолди. Бу эса ўз навбатида замонамизда турли хил фитналарнинг авж олишига олиб келди. Бу ҳақда Расули акрам соллаллоҳу алайҳи васаллам ҳам фитналардан эҳтиёт бўлиш лозимлигини таъкидлаб: “Фитналар содир бўлганда тик тургандан кўра ўтирган афзалдир, тик турган эса юриб кетаётгандан, юриб кетаётган эса югуруб кетаётгандан афзалдир, кимки фитнага аралашиб қолса, ҳалокатга учрайди ва кимки ундан паноҳ топса, дарҳол яширинсин!” – дедилар.Ушбу мақолада замонамизда юз бераётган фитналарнинг манбалари ҳақида эмас, улардан қандай сақланиш ва ёшларни ҳимоя қилиш мумкинлиги борасида сўз юритамиз.\nБиринчидан, ҳадиси шарифда марҳамат қилингани каби фитна пайтида имкон қадар унга аралашмаслик, унинг ўрнига ибодат ва фойдали иш билан машғул бўлиш лозим. Чунки, фитнага арашиш ҳеч қандай муаммони ҳал қилмайди, лекин аралашган инсонни ҳалокатга олиб боради.\nИккинчидан, доимо илм ўрганиш. Китоб ўқиш инсоннинг онги ва дунёқарашини юксалтиради. Кенг фикрли, бағрикенг бўлишга, турли хил воқеа ва ҳодисаларни англашга ёрдам беради. Китоб ўқиш аввало, муаллифнинг бир неча йиллик тажрибаси маҳсулини арзимаган муддатда ўрганиш ва ёш бўлсада ёши катталар эришмаган тажрибаларни тўплаш имкониятини қўлга киритишга сабаб бўлади.\nУчинчидан, воқеликни тўғри таҳлил қилиш ва муаммоларга ечим излашга уриниш. Жамиятда юз бераётган катта-кичик муаммоларнинг ечимларини излашга уриниш ва уларни таҳлил қилиш фикрнинг теран бўлиши ҳамда вазиятга тўғри баҳо беришга ўргатади. Ёшларни ана шундай тарбиялаш уларни катта муаммолар қаршисида иккиланиб, довдираб қолмасликка ёрдам беради.\nТўртинчидан, медиа соҳасини ғанимларга бой бермаслик. Бугунги кунда медиа орқали тарғиботлар кучайтирилган ва унинг майдонини эгаллаш муваффақият калитига айланган. Шундай экан, ушбу майдонни қўлдан бой бериш катта йўқотишларга олиб бориши муқаррар.\nБешинчидан, ОАВ хабарларининг чинлигини тасдиқлашни ўрганиш. Замонамиздаги ҳар қандай куч ўз режаларини амалга ошириш учун ОАВ дан фойдаланади. Шунинг учун ҳам унда эълон қилинаётган хабарларни тасдиқлаш, ҳар қандай хабарнинг ортидан кўр-кўрона эргашмаслик лозим. Чунки, биз ҳақиқий ҳолатнинг бир қисминигина кўраётган бўлишимиз ва нотўғри хулосага келаётган бўлишимиз мумкин. Бу хулоса эса бизни ўз-ўзидан фитналарга аралашиб қолишга олиб боради.\nЮқорида санаб ўтганларимиз мутлақ ечим эмас, лекин қайсидир маънода фитналарга аралашиб қолмасликка ёрдам беради. Турли хил фитналар ва ёт ғояларнинг таъсирига тушиб қолмаслик учун биз санаб ўтганларимиздан бошқа ечимлар ҳам мавжуд бўлиб, уларни тажриба ва билим орқали ҳосил қилиш мумкин. Зеро, огоҳлик – давримиз талабидир.\nХадичаи Кубро аёл-қизлар таълим муассасаси ўқитувчиси\nslayd Комила Абдувалиева\t2020-01-31


Ернинг айланиш тезлиги кеча соатига 3600...\n07.07.2018 20:27 0 3620\nҚуёшдан энг узоқ нуқта – афелий(Қуёш атрофида айланадиган жисмнинг қуёшга энг узоқ нуқтаси)га яқинлашган Ер шарининг тезлиги кеча соатига 3600 километрга секинлашди. Бу ҳақда «Sabah» хабар бермоқда.\nҚуёшга энг яқин нуқта – перигелий(Қуёш атрофида айланадиган жисмнинг қуёшга энг яқин нуқтаси)да Ер шари соатига 105444 километр тезликда айланади.\nЕр шари кеча Тошкент вақти билан 18:46 да Қуёшдан энг узоқ нуқтага етиб борди. Бу нуқтада Ернинг тезлиги соатига 3600 километр қисқарди.\nКеплер қонунига кўра, сайёралар Қуёш атрофидаги орбитасида Қуёшга яқинлашгач, тез ҳаракатланади. Ер Қуёшга яқин нуқтада соатига 105444 километр тезликда ҳаракат қилади. Шу боис Ернинг тезлиги афелий нуқтасида перигелий нуқтасига нисбатан соатига 3600 километрга секинлашади.\nАфелий нуқтасида Ер Қуёшдан 152 миллион километр узоқда бўлади.\nПеригелий нуқтасида эса Ер ва Қуёш ўртасидаги масофа 147 миллион километрга тенг бўлади.\nҲодиса 25/02, 20:35\nҲодиса 27/02, 08:39\nЖамият 31/05, 15:20


Суднинг бешинчи куни: “Сирли” Таваккал Ҳожиев судда кўрсатма берди\n09 март 2021, Тошкент вақти: 07:29\nАкрамийлик диний оқимининг асосий мақсади ҳаётда қийналиб юрган одамларга пул бериб, даъват қилиш орқали ўз сафларини кенгайтириб бориш ва Ўзбекистонда халифалик бунёд этиш бўлган.\nАндижон воқеаларида фаол иштирок этишда айбланаётган 15 фуқаро устидан Тошкентда ўтаётган суднинг 26 сентябрь кунги мажлисида кўрсатма берган Қирғизистон фуқароси Жаҳонгир Бурҳонов шуларни маълум қилди.\nШу куни Ж.Бурҳоновдан ташқари Ғуломжон Нодиров, Таваккал Ҳожиев ва Қирғизистоннинг яна бир фуқароси Валижон Эргашевнинг кўрсатмалари тингланди.\nЖ.Бурҳоновнинг айтишича, акрамийлар ишлаб топган пулларининг бешдан бир қисмини байтулмолга ўтказиб турган.\nУ акрамийлар билан бирга жиҳод қилиш учун жисмоний ва ҳарбий тайёргарликдан ўтгани, Ўз вилоятининг Теке қишлоғи яқинида жойлашган ташландиқ ҳарбий полигонда машқлар ўтказилгани ҳақида гапирди.\nЖ.Бурҳонов Мамед исмли чечен киши уларга ҳарбий илмдан дарс бергани, шунингдек, бу ерга Тоҳир Йўлдошевнинг одамлари келгани, Ўшдаги Панфилов номидаги спорт мактабида жисмоний тайёргарликдан ўтилганини таъкидлади.\nЖ.Баҳромов 13 майга ўтар кечаси содир этилган воқеаларда иштирок этганини айтиб, майдондан чиқиб кетиш ҳолатини аввалги судланувчилар ҳикоя қилгандек сўзлаб берди.\n“Гаровдагиларни олдинга қўйиб, Сой томонга юришни бошладик. Йўлда иккита автобус қўйилган экан. Автобуслардан ўтиб, Қобил Парпиев БТРларга қаратиб ўт очишимизни буюрди... Бизга ҳам гаровдагиларга қарата отиш буюрилди. Биз гаровдагиларга ўқ отдик”, - деди Ж.Баҳромов.\nКузатувчиларнинг фикрича, барча судланувчилар шу воқеа, яъни Чўлпон кўчасидаги отишмалар ҳақида батафсил гапирмаяпти. Улар саросимага тушиб қолгани, қаттиқ ёмғир ёққани, олатасир отишмада ким қаёққа отаётганини билмай қолгани ҳақида гапириб, шундан сўнг Қирғизистон томонга қочганини айтяпти. Ж.Бурҳонов ҳам қочган ва бир кун адирда юриб, Ўқчи қишлоғида милиция ходимлари томонидан қўлга олинган.\nПрокурорнинг ташландиқ ҳарбий полигонда ўтказилган ҳарбий машқлардаги ўқ овозлари атрофдаги одамларни, милиция ходимларини ташвишга солмадими, деган саволига Ж.Бурҳонов: “Гулбаҳор қишлоғи яқин. Отилган ўқ эшитиладиган даражада. Лекин у ерда (ўқ овози билан) ҳеч ким қизиққани йўқ”, - дея жавоб берди.\nҚирғизистонлик яна бир судланувчи Валижон Эргашев жисмоний ва ҳарбий тайёргарликдан ўтгани, Андижондаги воқеаларда одамларни майдонга чиқариш вазифасини бажарганини билдирди.\n“Фитрат кўчасида биродарларимиз 30 дан ортиқ одамни йиғиб турганини кўрдим. Ўзим ҳам 1-2 хондондан одамларни зўрлаб олиб чиқдим. Уларни мажбурлаб митингга олиб келдик”, - деди В.Эргашев.\nУнинг сўзларига қараганда, ўша кунги отишмаларда ярадор бўлган Лочинбек Имонқуловни Жалолқудуқ туманидаги шифохонага олиб борганида милиция ходимлари томонидан қўлга олинган.\nСудланувчи, 1974 йилда Андижонда туғилган Ғуломжон Нодиров кўрсатмасига кўра, Андижон воқеалари вақтида гаровга олинганларга нисбатан жуда ёмон муносабатда бўлинган. Хорижлик журналистлар акрамийларнинг хатти-ҳаракатларини қўллаб-қувватлаб турган.\nҒ.Нодиров қайси хорижий журналист ундан ёки бошқалардан интервью олганини аниқ айтмади. У 13 май куни соат 16.30 акрамийларнинг руҳий масъулларидан бири Шариф Шокиров гаровга олинган милиция ходимини “Озодлик” радиосига телефон орқали интервью беришга мажбур қилганини таъкидлади. Ш.Шокиров милиционерга агар гапирмаса, отиб ташлаш билан пўписа қилган.\nҒ.Нодиров милиция ходими “Озодлик” радиосига нима деб гапирганини эшитмаганини айтди.\nШу ўринда қисқача эслатма, 13 май куни “Озодлик” мухбирлари Андижонда бўлмаган. Андижондаги воқеаларни фақат 13 май куни эрталаб эшитгандан сўнг мухбирлар ҳаракат қилиб, Ш.Шокировнинг мобиль телефони рақамини топишга муваффақ бўлган. Ўша куни соат 11 ларда ундан Андижонда нималар бўлаётгани ҳақида интервью олинган.\nҒ.Нодиров ўша куни ўзини “Би-Би-Си” деб таништирган Бахтиёр исмли киши келгани, аммо ёнидан мухбирлигини тасдиқловчи ҳужжати чиқмагач, калтакланиб, гаровдагилар сафига қўшиб қўйилганини билдирди.\nСуд курсисида икки ака-ука - Илҳом ва Таваккал Ҳожиевлар ҳам ўтирибди. Т.Ҳожиевнинг айтишича, 2004 йилнинг ёз ойларидан акрамийлар раҳбарлари терговга тортила бошланган. Улар ишлаб турган корхоналари фаолияти эса тўхтаган. Шундан сўнг у Россиянинг Иваново шаҳрига бориб ишлаган. У ердаги акрамийларнинг руҳий масъулларидан бири бўлган Қобилҳожининг кўрсатмаси билан 12 май куни Тошкентга қайтиб келган.\nУнинг сўзларига қараганда, 13 май воқеалардан сўнг Қирғизистонга қочиб ўтган. Қочқинларни қирғиз чегарачилари яхши кутиб олиб, чодирлар тикилган лагерга кузатиб қўйган.\nПрокурорнинг сизларнинг кўзлаган мақсадларингиз амалга ошмаса, Қирғизистонга ўтиш аввалдан режалаштирилганмиди, деган саволига Т.Ҳожиев: “Буни режалаштирган дейман. Чунки бу ҳаракат февраль ойидан бошланган”, - деб жавоб берди.\nУнинг таъкидлашича, Қ.Парпиевдан Америка элчихонаси томонидан Андижон воқеалари учун пул ажратилганини эшитган.\nАдвокатнинг элчихона томонидан қанча маблағ ажратилганини кўрдингизми, деган саволига судланувчи: “Қурол-яроғ, машиналар учун катта маблағ кетади. Андижондаги суд олдида намойиш ташкил этилган. Уч ой давомида бу ерга чиққан фуқароларга озиқ-овқат, кийим-кечак, бошқалар учун катта харажат... ташқи раҳнамолар томонидан ажратилгани ҳаммага аён”, - деб жавоб берди.\nТ.Ҳожиевнинг таъкидлашича, у Қирғизистондаги қочқинлар лагерида бир ой яшаган. Лагерь ташкилотчиларининг асосий мақсади қочқинлар учун БМТ томонидан ажратилган 2 миллион АҚШ долларини ўзлаштириш эканини тушунгандан сўнг Ўзбекистонга қайтиб, таслим бўлишга қарор қилган ва Хонобод қишлоғида милиция ходимлари томонидан қўлга олинган.


Добавлено: 03.05.2016, 10:30\nҚиролича ўғлининг малика Дианага уйланишига қарши бўлганидек, унинг иккинчи никоҳига ҳам унчалик рўйхушлик бермаганди. Ўз навбатида набираси Уильям ва Кейтнинг никоҳига ҳам даставвал қарши чиққан. Кейтнинг ахлоқи, оммага ўта очиқ кийимларда кўриниш бериши бир неча бор “зоти олиялари”нинг ғазабига сабаб бўлган. Шунга қарамай, ёш оила олти йилдан бери аҳил ва бахтли яшаб келишмоқда. Дарвоқе улар яқинда Ҳиндистон ва Бутан давлатлари бўйлаб саёҳатдан қайтиб келишди.\n“Шаҳзода Уильям ва герцогиня Кейт Мидлтон бу янгиликдан ўзларини йўқотиб қўйишган. Улар ҳали бу воқеага тайёр эмасликларини билдиришган. Улар ҳозир асосий вақтларини фарзандлар тарбиясига қаратишлари лозим, шу боис давлат ишлари билан шуғулланиш учун уларнинг вақти ҳам, имконияти ҳам йўқ. Аммо, қиролича ўз фикрида қатъий туриб оладиган бўлса, улар ҳам бу қарорга ҳурмат ила бош эгишдан бошқа чора тополмайдилар” деб ёзади мазкур журнал муаллифи.\nҚироличанинг бу тахлит кескин қарор чиқаришига ўғли ва келини билан боғлиқ янги можаронинг юзага келиши сабаб бўлган. Хабарларга кўра, жорий йил апрель ойининг бошларида австралиялик тадбиркор Саймон Доранте-Дэй ўзини Чарльз ва Камилланинг никоҳсиз туғилган ўғли деб эълон қилади. Доранте ўзининг 50 ёшлик юбилейи асносида боқиб олган бувиси ва бувиси бир пайтлар Букингем саройида ишлагани, эллик йил илгари қиролича ва унинг турмуш ўртоғи Филипп уларга яширинча янги туғилган чақалоқни тарбиялаб вояга етказиш учун топширганини маълум қилган. “Ана шу ўша чақалоқ ҳозир қаршингизда турибди” дея тантанавор эълон қилганди Саймон. Бу фикрини исботлатиш учун қироллик оиласи вакиллари – Чарльз ва Камилладан ДНК текширувчидан ўтишларини талаб қилади.\nҲар қалай Қиролича учун ҳар хил шубҳали шахсларнинг “четдан келиб тўрга даъво қилиши” ташвиш уйғотган, шу боис тахтни тинчгина “эгаси”га топшириб қўйишга қарор қилган бўлиши мумкин.


Афғонистонга ўн йил электр қуввати етказиб бериш бўйича шартнома имзоланди\n27 октябр 2020, Тошкент вақти: 09:32\nЎзбекистон Афғонистонга ўн йил давомида электр қуввати етказиб бериши бўйича шартнома имзоланди.\nЎзбекистон Энергетика вазирлигининг билдиришича, шартнома Тошкентда бўлиб ўтган Марказий Осиё энергетика инвестицион форуми доирасида имзоланган.\n"Сурхон - Пули-Хумри" электр узатиш линияси бўйича “Ўзбекистон миллий электр тармоқлари” ширкати ва Афғонистоннинг «Da Afghanistan Breshna Sherkat» компанияси ўртасида тузилган шартнома “ол ва тўла” тамойилига асосланади.\nЭлектр энергияни етказиб бериш ҳажми дастлабки босқичда 4,2 миллиард кВт.с ни ташкил этади ва келгусида 6 миллиард кВт.с. га етказилади.\nБундан ташқари Ўзбекистон Энергетика вазирлиги ва Саудия Арабистонининг «ACWA Power» компанияси ўртасида иссиқлик электр станциялари ва шамол электр станцияларини қуриш бўйича асосий шартлар тўғрисидаги битимлар имзоланди.\nШартномада Ўзбекистонда Давлат хусусий шерикчилик шартлари асосида қуввати 1250 МВт га тенг иссиқлик электр станциялари ва қуввати 1000 МВт га тенг шамол электр станцияларини қуриш режаси ҳақида гап боради.


Коронавирус пандемияси шароитида мавсумий гриппга қарши эмлаш вақтида вакцинациядан сўнг қўлини кўрсатаётган эркак, Москва, 7 сентябр. [Наталья Колесникова/AFP]\nКўзбўямачилик, босимлар ва фактларни хушламаслик – дунёнинг авторитар режимлари COVID-19 коронавирус пандемиясига қарши курашга ҳам кўп жиҳатдан бошқа нарсаларга каби ёндошдилар. Хитой, Россия ва Эрон ҳукуматлари – шулар жумласидан.\nАммо баъзида аҳоли фаровонлигига эътиборсиз бўлиш ва очиқдан-очиқ лаёқатсизлик фуқароларнинг бундай раҳбарларга нисбатан ишончига путур етказмоқда.\n«Улардаги раҳбарлик хулқ-атвори бир-бирига ўхшаш», дейди Буюк Британиядаги Рединг университетининг тараққиёт масалалари бўйича иқтисодчиси Ума Камбхампати.\n«Бу пандемия ўлгудай уларнинг ғашига тегаётган бўлиши керак.»\nCOVID-19 коронавирус пандемиясига қарши курашган инсонларни шарафлаш маросимидан аввал Пекиндаги Халқ мажлислар зали олдида турган Хитой хавфсизлик хизмати ходимлари, 8 сентябр. [НИКОЛАС АСФУРИ/AFP]\nҲеч кимни айблаб бўлмайди\nИнқироз аввалида омма олдида жуда кўп чиқиш қилган Ҳиндистон бош вазири Нарендра Моди ва Россия президенти Владимир Путин каби лидерлар энди жамоатчилик эътиборидан қочишга уринмоқда, деди Камбхампати AFPга.\n«Дастлабки босқичда улар бошқаларни айблаши мумкин эди, аммо энди, олти ой ўтганидан кейин, кимнидир айблаш имконсиз», деди у.\n«Бу улар учун ноқулай позиция.»\nТиббиёт ходимлари ва бошқа муҳим ходимларнинг танқидларини бостириш одатий чоралардан бири бўлди, дейилади «Amnesty International» ташкилоти ҳисоботида. Бу борада Хитой, Россия, Малайзия ва Покистон мисол ўлароқ келтирилган.\nТашкилотнинг июл ойидаги «Фош этилган, овози ўчирилган ва ҳужумга учраганлар» деб номланган ҳисоботида айтилишича, ҳукуматлар бундай ходимларнинг сиёсат юзасидан хавотир билдиришига йўл қўймаслик учун чекловлар жорий этган.\nУларнинг хавотирлари кўпинча хавфли меҳнат шароитлари, шахсий ҳимоя воситаларининг етишмаслиги, тайёргарликнинг етарли даражада эмаслиги ва тиббиёт ходимлари тўлиқ текширилмаётгани билан боғлиқ бўлган.\n«Amnesty International» хитойлик офталмолог Ли Вэнлян билан боғлиқ ҳолатни мисол қилиб келтирган – у ҳамкасбларини коронавирус ҳақида огоҳлантиргани сабабли «миш-миш тарқатгани учун» жазоланган.\nТашкилот маълумотларига кўра, Мисрда март-июнь ойлари давомида «ёлғон хабарлар тарқатиш» ва «терроризм» айбловлари билан камида тўққиз нафар шифокор ва фармацевт ҳибсга олинган.\nБу каби айбловлар июл ойида COVID-19 туфайли қамоқхонада вафот этган «Ал-Жазира»нинг 65 яшар журналисти Муҳаммад Мунирга ҳам қўйилган.\nПокистонда меҳнат шароитлари ва жиҳозларнинг етишмаслигидан норози бўлган шифокорларнинг намойиши бостирилган, тўқмоқ билан қуролланган полиция оломон ичига кириб, ўнлаб одамни ҳибсга олган, деб хабар беради Amnesty.\n«Авторитар давлатларнинг ўзига хос характери пандемия туфайли янада кучайди», дейди Швейцариядаги хавфсизлик тадқиқотлари марказининг катта илмий ходими Бенно Зогг.\n«Улар авторитар режимлар бундай инқирозга демократик тузумлардан кўра яхшироқ кураша олишини кўрсатиш учун Россия ва Хитойдаги каби қудратли давлат образини яратишни истайдилар», деди у AFPга.\n«Улар жамоатчиликни назорат қилиш ва муқобил ахборот ёки муқобил фикрлар бўлмаслигини таъминлаш учун қатор чораларни кўрдилар», деди у.\nДезинформация ва ёлғон\nРоссия ва Хитой режимлари янгиликлар ва ижтимоий тармоқларни вирус ҳақидаги дезинформация билан тўлдиришда айбланган.\nКремл «биринчи бўлиб» коронавирусга қарши вакцина ишлаб чиқарганини тантанали равишда эълон қилди, аммо бутун дунёдаги тиббиёт олимлари ва тиббий мутахассислар самараси исботланмаган, текширилмаган дори аслида COVID-19дан ҳам хавфлироқ бўлиши мумкин деган хавотирларни билдирганлар.\nРоссияда ўтказилган сўровда қатнашган шифокорларнинг ярмидан кўпи Кремлнинг коронавирусга қарши «Спутник V» вакцинасини қўлламаслигини айтган, деб хабар берган эди Россиянинг РБК телеканали август ойида.\nРоссиялик хакерлар Британия, АҚШ ва Канададаги вакциналарни тадқиқ қилиш ва ишлаб чиқиш марказларини нишонга олишган, деб хабар берди Британиянинг Миллий киберхавфсизлик маркази (NCSC) июл ойида.\nБу орада Хитой режими тарихни қайта ёзишга уриниб, COVID-19 пандемиясига қарши курашда ўзининг «мардонавор хатти-ҳаракатлари» ҳақида маҳаллий ва халқаро ОАВда бонг уришда давом этди.\nИнқироз бошланганидан бери Пекин коронавирус пандемияси билан боғлиқ айбни ўзидан соқит қилишга уриниб , турли фитна назарияларини тарқатди.\nЭрон режими ҳам COVID-19 пандемиясига оид дезинформация ва ёлғон хабарлар тарқатиш билан шуғулланган.\nАввалроқ Эрон Ислом инқилоби посбонлари корпуси (ИИПК) COVID-19ни аниқловчи «ажойиб», аммо сохта мосламани эълон қилгани учун интернетда кулгига қолган ва бу хабар Эрон соғлиқни сақлаш вазирлиги ва президент маслаҳатчиси томонидан рад этилганди.\nИнсон ҳуқуқларининг бузилиши асосан фикр эркинлиги ва йиғилишлар ўтказиш ҳуқуқини чеклаш билан боғлиқ бўлди, дейди таҳлилчилар.\nЭътиборга лойиқ истиснолардан бири Беларус бўлди – у ерда пандемияга қарши бетартиб кураш президент сайловларидаги фирибгарлик айбловлари билан қўшилиб, оммавий намойишларни келтириб чиқарди.\nМаълумотларга кўра, Филиппин, Россия, Қирғизистон ва Қозоғистон ва бошқа мамлакатлар ҳукуматлари пандемия билан боғлиқ танқидий фикрларни жиловлашга уринганлар.\nКўпгина режимлар COVID-19 тарқалишини тўхтатиш баҳонасида GPS орқали кузатиш ускуналари, кузатув камералари, юзни таниш ва шахсни аниқловчи дастурий таъминот сингари Хитойда ишлаб чиқарилган кузатув технологияларига харажатларни оширган.\n«Кузатув йўлга қўйилганидан сўнг, ундан кейинги инқирозда ёки ҳатто доимий чора сифатида ҳам бемалол фойдаланиш мумкин», дейди Хавфсизлик тадқиқотлари маркази вакили Зогг.\nБу орада авторитар режимлар етакчилари ўз камчиликлари сабабли аҳоли қўллаб-қувватловидан маҳрум бўладилар ёки COVID-19га қарши самарасиз усуллар, жумладан гидроксихлорохин, қўлни бензин билан ювиш ёки ўтли дамламалар каби ғалати воситаларни тарғиб қилгани учун кулгига қолиши мумкин.\n«Бундай ҳолатлардан кейин авторитар лидерларнинг обрўсига путур етади, деб ўйлайман», дейди Рединг университети вакили Камбхампати.\nХитой етарлича чора кўрмадими??? МРБдагилар ақлдан оздингизми... Мана шу веб-сайтни яратган бўлсангизда, бундай очиқ сафсатани гапиришдан не ҳожат, яна АҚШ касалланишлар сони бўйича етакчилик қилаётган бир вақтда?\nРоссияда шу даражада қул табиат одамлар яшайдики, агар Путин уларни ҳар куни заҳарлаган тақдирида ҳам унинг кетини ўпишдан тўхтамас эдилар.\nХитой, Россия ва Эрон матбуот эркинлигига дахл қилиш учун пандемиядан фойдаланмоқда\n«Чегара билмас мухбирлар» ташкилотнинг маълум қилишича, айрим режимлар одамларнинг саросимада қолгани ва бундай инқироз чоғида жавоб чоралари кўра олмаслигидан фойдаланиб қолишга уринмоқда.


Diyor24\tPosted on Fevral 24, 2020\nТермиз туманидаги “Нурафшон” маҳалласида яшовчи онаизор Махпурат Ҳасанова қизининг ўлим сабаблари бўйича аниқ жавоб ололмай, икки йилдан буён идорама-идора сарсон бўлиб юрганлигини маълум қилаяпти.\nУнинг қизи Мафтуна Ҳатамова 2017 йилнинг кузида Бойсун туманининг “Чилонзор” маҳалласидаги ….лар оиласига келин бўлиб тушган. Куёвтўра туман ИИБ ходими.\n“Икки ёшнинг турмуши бошланишда яхши эди, – дея эслайди онаизор, – аммо, орадан икки ойлар ўтгач орага совуқлик туша бошлади. Куёвимизнинг қандайдир аёллар билан хуфёна гаплашишлари, сирли СМСлар қизимда шуҳба уйғотмасдан қолмаган. Бу гаплардан хабар топгач қизимникига бордим, уни юпатдим. Агар, ўша “ойимчалар” билан шахсан ўзим гаплашмаганимда ҳам қизимнинг гапларига ишонмаган бўлардим”…\nОиладаги келишмовчилик охири ўлим билан якун топган. 2018 йилнинг 9 январ кечаси ҳали келинлик либосини ечмаган Мафтунанинг яқин орадан ўтувчи катта йўлда “КАМАЗ” машинасининг қай тариқа остида қолиб кетганлиги ҳақидаги сирли сабаблар бўйича онанинг эътирозлари нега ўрганилмаган?\nИддаоларга асосланиладиган бўлса, ушбу воқеа бўйича тергов ишларини олиб борган Бойсун туман ИИБ ҳузуридаги Тергов бўлими нега масалага бир томонлама ёндошган, ўлим сабабларига аниқлик киритилмаган, жабрланувчиларнинг кўрсатмалари инобатга олинмаган? Шунингдек, ушбу жиноят иши юзасидан адвокат сифатида қатнашган Т.А. Джабборовнинг 2018 йил 11 майдаги “”…Жиноят иши юзасидан тўпланган материалларга ҳимоя назарида асосланмасдан чиқарилган қарор…” бўйича эътирозлари (адвокат илтимосномасида сана 2017 йил 11 май кўрсатилган бўлиб, бу муаллифнинг техник хатоси ёки атайин қилинган бўлиши эҳтимоли бор. Ҳар қандай ҳолатда воқеа 2018 йилда содир бўлганлиги эътиборга олиниб, мазкур хато ё тузатилиши, ёки тузатилиб ўқилиши ёхуд қайта ёзилиши керак эди) нега эътиборга олинмаган?\nИш нима сабабдан ими-жимида ҳаракатдан тўхтатилган ёинки ўлим билан боғлиқ бўлган мазкур жиноят иши нега ўрганиш учун юқори прокуратура органларига юборилмаган? Хуллас, фарзанд доғида куйган онаизорни қийнаётган саволлар жуда-жуда кўп…\nPrevious Post1 мартдан “Майда пул”лар ўз кучини йўқотади(ми)?\nNext Post«Сурхон» ПФК янги мавсумдаги таркибини тақдим этади\nШерабод туманида ноқонуний каврак ўсимлиги ширасини олишга урунган қонун бузар жаримага тортилди\nҚумқўрғон ва Термизда нафақа тайинлаш учун пора олишди\nDiyor24 Mart 20, 2020\nАндижондан сўнг, Нукусдаги милиция «ходими»га нисбатан расмий баёнот\nЕрни ёқиш гуноҳлигини биламиз, гарчи…\nDiyor24 Iyun 10, 2020


17:18 13.09.2017 (Янгиланган 14:01 14.09.2017) Ҳавола олиш\nҲафталикда Ўзбекистон ва хориж олимлари томонидан яратилган юзлаб ишланма ва технологиялар намойиш этилади\nТОШКЕНТ, 13 сен — Sputnik. 18-22-сентябр кунлари бўлиб ўтадиган "ICTWEEK UZBEKISTAN — 2017" ахборот коммуникация технологиялари ҳафталигида Ўзбекистон ва хориж олимлари томонидан яратилган юзлаб ишланма ва технологиялар намойиш этилади. Бу ҳақда "Жаҳон" АА хабар бермоқда.\nАКТ ҳафталигини "ICTSUMMIT — 2017" ахборот-коммуникация технологиялари саммити очиб беради. Саммит 19 сентябр куни "Ўзэкспомарказ" анжуманлар залида ўтказилади. Саммит иштирокчилари Ўзбекистонда АКТ ҳолати ва АКТнинг ривожланиш истиқболлари, давлат бошқарувига информацион технологияларни жорий қилишдаги ютуқ ва камчиликлар, "Электрон ҳукумат" тизими ва унга кириш инфратузилмаси тараққиёти, шунингдек, мамлакатда электрон тижоратни ривожлантириш истиқболларини муҳокама қиладилар.\n19-21-сентябр кунлари Тошкент шаҳрида "ICTExpo — 2017" ахборот-коммуникация технологиялари миллий кўргазмаси ўтказилади. Унда 100 дан ортиқ компания, 35 минг иштирокчи қатнашиши кутилмоқда.\n"ICT FORUM — 2017" ҳафталиги доирасида ахборот технологиялари ва коммуникация соҳасини янада тараққий эттиришнинг замонавий тенденциялари муҳокама қилиниши кўзда тутилган. Форумга хориждан мазкур соҳада бой тажриба тўплаган эксперт ва мутахассислар таклиф этилган. Шунингдек, форум дастуридан нафақат ёш авлод, балки катта авлод вакиллари орасида ҳам АКТни кенг татбиқ этишга қаратилган турли интерактив тадбирлар ўрин олган.\nАКТ ҳафталиги Олий Мажлис Қонунчилик палатасининг Ахборот ва коммуникация технологиялари масалалари қўмитаси, Вазирлар Маҳкамаси, Ахборот технологиялари ва коммуникацияларини ривожлантириш вазирлиги ҳамкорлигида ташкил этилмоқда.\nМаълумот учун, "ICTWEEK UZBEKISTAN" АКТ ҳафталиги 2004 йилдан буён ҳар йили сентябр ойи охирида ўтказиб келинади.


Даврон Файзиев ЕЧЛ финали, имкониятлар, Мадридга бора олмагани ва бошқалар ҳақида\n1 июнь, 2019, 14:37 1335\nТеглар:ЕЧЛ | Тоттенхэм | Ливерпуль | Даврон Файзиев\nДаврон Файзиевнинг ЕЧЛ финал олдидан билдирган фикрлари\nХабарингиз бор, бугун Европа чемпионлар лигаси финал баҳси ўтказилади. Унда Англиянинг икки жамоаси “Тоттенхэм” ва “Ливерпуль” ўзаро баҳслашади. Мазкур ўйин олдидан “SPORTS.uz ҳафтаси” кўрсатувида таниқли шарҳловчи Даврон Файзиев ўз фикрларини билдириб ўтди.\n- Юртимизда “Ливерпуль”нинг мухлислари кўп. Унинг ўйинлари чиройли. Клоппнинг персонал ишқибозлари ҳам бор. Шунинг учун “Ливерпуль” ўз-ўзидан фаворит бўлиш билан биргаликда мухлислар сони жиҳатидан ҳам бу жамоанинг ғалабасини хоҳловчилар кўпчиликни ташкил этади. Бу табиий, уни инкор этиб бўлмайди. Лекин бу нарса фойдага ишлайдими ёки зарарга, бу ҳам алоҳида масала. Чунки Европа лигасида кўрдик “Арсенал”га ғалаба керак эди аммо босимга чидай олмади. “Челси” зафар қучди. “Тоттенхэм” ҳам деярли шундай вазиятда. “Шпорлар”ни аутсайдер деб билишяпти. Маурисио Почеттино шогирдлари босимсиз ўйнайди. Тарихда биринчи марта Европа чемпионлар лигаси финалига чиқишининг ўзи жамоани қаҳрамонга айлантирди. “Ливерпуль” ўтган мавсум ҳал қилувчи баҳсда иштирок этди. Улар учун финалга чиқдик деган нарса қизиқ эмас. Кубокни қўлга киритиш қизиқарли. Босим Юрген Клопп шогирдларида кўпроқ бўлади. “Тоттенхэм”да камроқ. Бироқ бошқа жиҳатлар бўйича “қизиллар” фаворит.\nТаркиблар ўйин масаласини ҳал қилмаслигини аввалги босқичларда ҳам кўрдик. “Тоттенхэм” Сон ва Кейнсиз ўйнади. “Ливерпуль” Салоҳ ҳамда Фирминосиз учрашувлар ўтказди. Бу ўйин биринчидан мураббийлар, замонамизнинг энг прогрессив иккита мураббийи тўқнашуви, иккинчидан яхши манода телба жамоалар қарама-қаршилиги. Ютқазиб турган пайтда ҳам охиригача курашиб, ҳарактер кўрсатадиган жамоалар тўқнашуви. Бўлажак финалда охирги сонияларгача кураш бўлади деган тахминим бор. Барча финалларнинг ўзига яраша жозибаси бор. Лекин мен бугун ёрқин финал кутяпман.\n"Тоттенхэм" - "Ливерпуль". Тахминий таркиблар (Фото)\nКлопп ва Почеттинога ҳам муҳими чиройли ўйин. Буни ҳамма билади. Майли кўп голлар урилмасин, майли 1:1 ҳисоби қайд этилсин. Лекин бу натижани тагида анча мунча ҳужумлар, ёрқин вазиятлар ётади. Шунинг учун очиқ футбол кутяпман. Голлар сонига кафолат йўқ. Бироқ очиқ футбол кайфияти бўлса керак. имкониятлар эса 55га 45 “Ливерпуль” фойдасига.\nФинал шарҳи қаерда бўлади? Бу сўнгги кунларда актуал савол бўлиб қолди. Олдинги финаллардан бирини стадиондан шарҳлаганим учун ва ундан ташқари видеолардан бирида Мадридга ўзим олиб бораман дегандим. Шу боис кўпчилик сўрамоқда. Муаммо шундаки, Мадридга олиб борадиган одам чиқамай қолди. Финалга олиб бораман деганман. Лекин у ерга олиб бориш учун одам бўлиши керак-ку. Ўйин иштирокчиларининг ҳаммаси машинани танлаганди. Шундан келиб чиққан ҳолда Мадрид сафари бекор бўлди. Финални юртимизда шарҳлаймиз, - деди Даврон Файзиев.\nFikr emas bir savolim bor bir yilda bir marta beriladigan oltin to‘pning tarkibi 100% oltinmi iltimos ma'lumot bo‘lsa javob kutaman\nUzr not'g'RI bosilib ketdi\n"Тоттенхэм" ва "Ливерпуль" ўз мақсадига ета олмаслиги мумкин


«Олий таълимда коррупция ҳолатлари деярли барча босқичларда мавжуд» — Танзила Норбоева – Газета.uz\n7 август 2020, 20:42 Жамият\nЎзбекистон Олий Мажлис Сенати раиси Танзила Норбоева парламент юқори палатасининг олтинчи ялпи мажлисида Ўзбекистон олий таълим тизимини танқид қилиб, ушбу соҳадаги коррупция таълим сифатини пасайтириб, ОТМларнинг халқаро рейтинглардаги ўринларининг пасайишига сабаб бўлаётганини таъкидлади.\n«Таълим тизимини, айниқса олий таълимни коррупция иллатидан буткул халос этишимиз зарур. Таҳлилларга кўра, олий таълимда коррупция ҳолатлари деярли барча босқичларда мавжуд. Талабаликка қабул қилишдан тортиб, ўқиш жараёнидаги синовлар, талабаларнинг ўқиш жойини кўчиришгача бўлган босқичларда кенг тарқалган», — деди Сенат раиси.\nТанзила Норбоеванинг алоҳида қайд этишича, бу ҳолатлар таълим сифатига салбий таъсир кўрсатибгина қолмай, мамлакат олий ўқув юртларининг халқаро рейтинглардаги ўрнини ҳам туширмоқда.\nСенат раҳбари бугунги кунда бирорта ҳам олийгоҳнинг дунёдаги кучли мингта университетлар рейтингига кира олмаганини маълум қилди.\n«Республикамиздаги энг катта олийгоҳ — Ўзбекистон миллий университети ҳам жаҳоннинг 30 мингга яқин университетлари глобал рейтингини тузувчи Webometrics халқаро рейтингида 3971- ўринни, бошқа рейтингларда эса 4080-ўринда туради», — деди Танзила Норбоева.\nОлий ва ўрта махсус таълим вазирлигига Таълим сифатини назорат қилиш давлат инспекцияси билан биргаликда жаҳон университетлари рейтингларида республикамиз олий ўқув юртлари ўринларини ошириш бўйича жиддий чораларни кўриш топширилди.